title: Otahämähäkkikukka

text: Otahämähäkkikukka eli hämähäkkikukka ("Cleome hassleriana") on hämähäkkikukkakasvien heimoon kuuluva kasvilaji.


title: Otahämähäkkikukka

text: Kasvin korkeus on 80–150 senttimetriä. Lehdet ovat 5–6-sormiset. Latvassa terttumaisesti sijaitsevia kukkia tulee koko kukinta-ajan lisää. Kukat ovat väriltään valkoisia tai vaaleanpunaisia ja ne tuoksuvat voimakkaasti.


title: Otahämähäkkikukka

text: Otahämähäkkikukka on kotoisin Etelä-Amerikasta.


title: Otahämähäkkikukka

text: Kasvi viihtyy aurinkoisella, lämpimällä ja tuulensuojaisella paikalla. Se tarvitsee paljon ravinteita ja kastelua.


title: Otahämähäkkikukka

text: Otahämähäkkikukkaa käytetään koristekasvina kukkatarhassa. Se soveltuu myös leikkokukaksi.


title: Otahämähäkkikukka

text: Kasvia lisätessä taimet pitää esikasvattaa, mikä aloitetaan maaliskuussa. Kasvit voidaan siirtää ulos, kun on varmaa, että hallaöiden vaara on ohi.


title: Hausen

text: Hausen on muun muassa seuraavien henkilöiden sukunimi:


title: Gaboninapali

text: Gaboninapali ("Apalis goslingi") on herttujen heimoon kuuluva varpuslintu.


title: Gaboninapali

text: Gaboninapalia tavataan Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa ja Gabonissa. Lajin kannankehitys on vakaa, ja se on luokiteltu elinvoimaiseksi.


title: Jacqueline Fernandez

text: Jacqueline Fernandez (s. 11. elokuuta 1985 Bahrain) on srilankalainen näyttelijä, malli ja entinen missi. Hän voitti Miss Sri Lanka -kauneuskilpailun vuonna 2006 ja edusti maataan Miss Universum -kilpailussa. Fernandez teki ensiesiintymisensä Intian hindinkielisessä elokuvateollisuudessa fantasiaelokuvassa "Aladin" vuonna 2009. Hänen ensimmäinen kaupallinen menestyksensä oli psykologinen trilleri "Murder 2" vuonna 2011. Myöhemmin hän on näytellyt menestyselokuvissa kuten "Housefull 2" (2012), "Race 2" (2013) ja "Kick" (2014).


title: Jacqueline Fernandez

text: Jacqueline Fernandezin isä on srilankalainen ja äiti malesialainen. Hänellä on kolme sisarusta ja he viettivät suurimman osan lapsuudestaan Bahrainissa. Myöhemmin Fernandez opiskeli Sydneyn yliopistossa Australiassa.


title: Ruskopääapali

text: Ruskopääapali ("Apalis cinerea") on herttujen heimoon kuuluva varpuslintu. Siniselkäapalia pidettiin aikaisemmin omana lajinaan, mutta sittemmin lajit on yhdistetty. Ruskopääapalia tavataan Angolassa, Kongon demokraattisessa tasavallassa, Sambiassa, Malawissa, Tansaniassa ja Keniassa.


title: Mathias Lillmåns

text: Mathias Lillmåns (s. 30. elokuuta 1982) on suomalainen muusikko, jonka instrumentteja ovat laulu, bassokitara ja kitara. Parhaiten hänet tunnetaan toimimisesta Finntrollin solistina vuodesta 2006 alkaen. Finntrollin lisäksi hän esiintyy myös kuudessa muussa yhtyeessä, joita ovat Chthonian, Decomposter, Degenerate, Magenta Harvest, Observant ja The Iniquity Descent. Aiemmin hän on lisäksi soittanut yhtyeissä Carnaticum ja Twilight Moon.


title: Robert Liljequist

text: Hans Robert Liljequist (s. 27. tammikuuta 1971 Helsinki) on pelaajauransa jo lopettanut suomalainen sulkapalloilija. Seuratasolla hän edusti Helsingfors Badminton Clubia ja voitti uransa aikana kuusi sulkapallon SM-kultaa. Hän oli edustamassa Suomea sulkapallon kaksinpelissä vuosien 1992 ja 1996 olympialaisissa.


title: Kalle Leivonen

text: Kaarle Herman "Kalle" Leivonen (s. 17. syyskuuta 1886 Jalasjärvi, k. 1. tammikuuta 1978) oli suomalainen painija. Hän edusti Suomea kreikkalaisroomalaisessa painissa vuoden 1912 kesäolympialaisissa.


title: Kalle Leivonen

text: Leivonen voitti vuonna 1914 SM-kultaa alle 60 kg:n sarjassa.


title: PlanetSide 2

text: Planetside 2 on vuonna julkaistu MMOG-peli. Peli on jatko-osa vuonna julkaistulle pelille PlanetSide.


title: PlanetSide 2

text: Peli on päässyt Guinnessin ennätysten kirjaan suurimmasta ensimmäinen persoonan taistelusta, jossa 1158 pelaajaa taisteli yhdellä palvelimella.


title: PlanetSide 2

text: Pelissä pelaajat taistelevat "Auraxis" -planeetan hallinnasta.


title: Pekka Hautojärvi

text: Pekka Juhani Hautojärvi (s. 1944) on suomalainen fyysikko. Hän on ollut Teknillisen korkeakoulun fysiikan professori vuodesta 1981. Hän on tutkinut positronifysiikkaa.


title: Pekka Hautojärvi

text: Hautojärvi on suomalaisen kokeellisen materiaalifysiikan uranuurtajia. Hänet valittiin Suomalaisen Tiedeakatemian jäseneksi vuonna 1982.


title: Jouko Linturi

text: Jouko Kalevi Linturi (18. syyskuuta 1913 Rauma – 20. helmikuuta 1994 Helsinki) oli suomalainen toimittaja, suomentaja ja runoilija.


title: Jouko Linturi

text: Jouko Linturin vanhemmat olivat Alkon apulaisjohtaja Arvo Linturi ja tämän ensimmäinen puoliso Taimi Maria Penttinen (1882–1936). Hän pääsi ylioppilaaksi Helsingin uudesta yhteiskoulusta 1932 ja opiskeli sitten oikeustiedettä Helsingin yliopistossa. Linturi opiskeli myös säveltämistä 1932–1936 säveltäjä Sulho Rannan johdolla ja hän sävelsi tuona aikana yksinlauluja, pianosarja, jousitrion ja häämarssin uruille.


title: Jouko Linturi

text: Sotavuosina Linturi oli sotilasvirkamiehenä Yleisradiossa 1939–1940 ja Valtion tiedotuslaitoksen ulkomaanosastolla 1941–1942. Vuodesta 1942 lähtien Linturi oli toimittajana Kauppalehdessä. Hän oli aluksi lehden koti- ja ulkomaanosastojen toimittajana, kirjoitti pakinoita lehteen nimimerkeillä "Toimituksen puhelin" ja "Kolistaja" sekä laati taidearvosteluja. Vuodesta 1951 alkaen Linturi oli Kauppalehden toimitussihteerinä.


title: Jouko Linturi

text: Linturi oli kustannusliike Tammen vakinaisena suomentajana vuodesta 1947 alkaen ja hän suomensi noin satakunta teosta pääosin englannin kielestä. Hän suomensi muun muassa John Steinbeckin, Graham Greenen ja Ernest Hemingwayn teoksia.


title: Jouko Linturi

text:
Jouko Linturi oli naimisissa kaksi kertaa:
Nimimerkillä "Kalevi Tammisto":


title: Paavo Havas

text: Paavo Johannes Havas (13. marraskuuta 1929 Oulu – 11. kesäkuuta 2011 Oulu) oli suomalainen kasvitieteen professori.


title: Paavo Havas

text: Havaksen vanhemmat olivat metsänhoitaja Toimi Jalmari Havas ja farmaseutti Asta Johanna Niskanen. Havas valmistui ylioppilaaksi Oulun lyseosta 1949 ja sitten filosofian kandidaatiksi (1954) ja lisensiaatiksi (1959) Helsingin yliopistosta. Filosofian tohtoriksi hän väitteli Oulun yliopistossa 1961. Helsingin yliopiston kasvitieteen assistenttina Havas toimi 1952–1959, Oulun yliopistossa hän oli kasvitieteen assistenttina 1959–1961, vt. apulaisprofessorina 1961–1962, apulaisprofessorina 1963–1973, vt. professorina 1963–1965 sekä 1971–1973 ja professorina 1973–1994. Yliopiston vararehtori hän oli kahteen otteeseen, 1980–1982 ja 1985–1986. Havas oli myös Helsingin yliopiston kasvitieteen dosentti 1975–1982. Suomalaisen tiedeakatemian jäsen Havas oli vuodesta 1973 ja Suomen tiedeseuran jäsen vuodesta 1976.


title: Paavo Havas

text: Havas tutki varsinkin kasviekologiaa, kuten rinnesoita, talvehtimista ja ilmansaasteiden vaikutusta. Havas kuului Oulun yliopiston rakentamisen neuvottelukuntaan ja hän oli ensimmäinen Oulun yliopistossa väitellyt tutkija, ensimmäinen priimustohtori ja ensimmäinen riemutohtori. Rakentajantie -niminen tie Oulun yliopiston kampusalueella nimettiin Paavo Havaksen tieksi keväällä 2012.


title: Paavo Havas

text: Havas oli sotilasarvoltaan reservin vänrikki (1955). Hänen puolisonsa vuodesta 1955 oli Lahja Ester Summala (s. 1930).


title: Väinö Havu

text: Väinö Kalervo Havu, vuoteen 1965 Hopsu (s. 3. marraskuuta 1933 Jämsä) on suomalainen lääkäri ja professori emeritus.


title: Väinö Havu

text: Havun vanhemmat olivat maanviljelijä Väinö Evert Hopsu ja Aune Niemi. Hän tuli ylioppilaaksi Jämsän yhteiskoulusta 1952 ja valmistui lääketieteen lisensiaatiksi 1959, tohtoriksi hän väitteli seuraavana vuonna. Havu teki opintomatkan Sveitsiin 1960 ja Yhdysvaltoihin 1961–1963 WHO:n stipendiaattina. Helsingin yliopiston anatomian laitoksella hän työskenteli assistenttina 1957–1961. Havu oli Turun yliopiston anatomian apulaisprofessori 1961–1972. Oulun yliopiston anatomian professori hän oli 1970–1973 ja Turun yliopiston iho- ja sukupuolitautien professori vuodesta 1973. Hän oli Turun yliopiston lääketieteellisen tiedekunnan dekaani 1985–1987 ja yliopiston vararehtori 1987–1993, eläkkeelle professuuristaan hän jäi vuonna 1998. Havu on tutkinut umpirauhasten toimintaa, ihon rakennetta ja ihosairauksia.


title: Pascal Tayot

text: Pascal Luc Tayot (s. 15. maaliskuuta 1965 Gennevilliers, Hauts-de-Seine) on menestynyt ranskalainen judoka, joka kilpauransa jälkeen on toiminut valmentajana.


title: Pascal Tayot

text: Tayot saavutti olympiahopeaa alle 86 kilon sarjassa Barcelonassa 1992. Euroopan-mestaruuden hän voitti vuosina 1992 ja 1993 sekä saavutti EM-pronssia vuonna 1988.


title: Pascal Tayot

text: Tayot toimi vuosina 2013–2015 Suomen judoliiton päävalmentajana.


Vammaisten henkilöiden oikeuksia koskeva yleissopimus on Yhdistyneiden kansakuntien laatima kansainvälinen sopimus, jonka tavoitteena on antaa vammaisille samat yhteiskunnalliset oikeudet kuin muillekin ihmisille.


title: Vammaisten henkilöiden oikeuksia koskeva yleissopimus

text: Sopimuksen allekirjoittaneiden maiden on varmistettava, että lainsäädäntö, politiikka ja erilaiset ohjelmat noudattavat yleissopimuksessa esitettyjä määräyksiä vammaisten oikeuksista. Sopimuksen voimaan laittaneiden maiden tulisi mahdollistaa vammaisten pääsy koulutukseen, työelämään, joukkoliikenteeseen ja julkisiin rakennuksiin, myöntää äänioikeus vammaisille, parantaa heidän mahdollisuuttaan poliittisen osallistumiseen ja taata heille täysi oikeustoimikelpoisuus. Maiden on lisäksi säännöllisesti ilmoitettava YK:lle toimenpiteistä sopimuksen täytäntöönpanemiseksi.


text: YK:n yleiskokous asetti vuonna 2001 komitean neuvottelemaan yleissopimuksesta. Komitea tapasi ensimmäisen kerran elokuussa 2002, ja sopimusluonnoksen hahmottelu alkoi toukokuussa 2004. Sopimusteksti oli valmis elokuussa 2006. Sopimus hyväksyttiin yleiskokouksessa 13. joulukuuta, ja se astui voimaan 3. toukokuuta 2008, kun 20 maata oli allekirjoittanut sen. Sen oli 30. elokuuta 2013 mennessä allekirjoittanut 156 maata, joista sen oli ratifioinut 133.


title: Gaarriye

text: Maxamed Xaashi Dhamac eli Gaarriye (1949 Hargeisa – 30. syyskuuta 2012 Oslo) oli somalialainen/somalimaalainen runoilija, kirjallisuuskriitikko ja kielitieteilijä. Hänellä oli merkittävä osuus somalinkielisen proosan ja runouden kehittämisessä sen jälkeen, kun kieli standardisoitiin vuonna 1972.


title: Gaarriye

text: Gaarriyella oli myös biologian oppiarvo Somalian kansallisesta yliopistosta. Hän työskenteli kirjallisuuden tutkijana Kulttuuriakatemiassa Mogadishussa ja luennoitsijana kansallisessa yliopistossa. Gaarriye otti runoudellaan usein kantaa poliittisiin aiheisiin; hän käsitteli muun muassa ydinaseita ja Nelson Mandelaa. Gaarriye asui Hargeisassa, kunnes lähti sairauden takia Norjaan vuonna 2011. Hän kuoli siellä sairaalassa vietettyään viimeiset viikkonsa tehohoidossa.


title: ASC Corona Brașov

text: ASC Corona Brașov on romanialainen jääkiekkoseura, joka pelaa Unkarin, Romanian ja Itävallan yhteisessä pääsarjassa Erste Ligassa.


title: HC Nové Zámky

text:
HC Nové Zámky on slovakialainen jääkiekkoseura,
joka pelaa Slovakian pääsarjassa Tipsport Ligassa.


title: Luettelo Suomen entisistä kirkkorakennuksista

text: Tämä artikkeli on luettelo Suomen entisistä kirkkorakennuksista. Luettelossa ovat mukana vain Suomen nykyisten rajojen sisäpuolella sijainneet entiset kirkot. Luovutettujen alueiden kirkkorakennukset ovat artikkelissa Luettelo luovutettujen alueiden kirkkorakennuksista.


title: Luettelo luovutettujen alueiden kirkkorakennuksista

text: Tämä artikkeli on luettelo luovutettujen alueiden kirkkorakennuksista. Suomen luovuttamilla alueilla sijaitsi useita kirkkoja. Luettelossa on mukana sekä luterilaisia että ortodoksisia luovutettujen alueiden kirkkorakennuksia. Osa kirkoista on seuraavassa ryhmitelty tarkemmin kunnittain.


text: Kyyrölä liitettiin Muolaaseen jo ennen alueluovutuksia.Valamo oli osa Sortavalan maalaiskuntaa, mutta Valamon kirkkorakennukset on tässä luettelossa ilmoitettu erikseen.


title: Eagles (albumi)

text: Eagles on samannimisen rockyhtyeen debyyttialbumi, joka julkaistiin vuonna 1972. Levy äänitettiin Lontoon Olympic Studiossa ja sen tuottajana toimi Glyn Johns. Albumi oli välitön menestys sijoittuen Billboard listalla sijalle 22 ja myyden platinaa. Albumilla oli merkittävä rooli country rockin popularisoijana eteläisessä Kaliforniassa. Kappaleet "Take it Easy", "Witchy Woman" ja "Peaceful Easy Feeling" julkaistiin singleinä ja kaikki sjoittuivat listoilla 40 parhaan joukkoon.


title: Eagles (albumi)

text: Vuonna 2003 albumi sijoittui Rolling Stone -lehden listalla "500 Greatest Albums of All Time" sijalle 374. Single "Take It Easy" on osa Rock and Roll Hall Of Famen "500 Songs That Shaped Rock and Roll" -listaa. Glenn Frey paljasti "History Of The Eagles" -dokumentissa, että yhtye oli meskaliinikaktusen vaikutuksen alaisena, kun albumin kansikuva otettiin Joshua Treen kansallispuistossa.


title: Robert Grant Aitken

text: Robert Grant Aitken (31. joulukuuta 1864 – 29. lokakuuta 1951) oli yhdysvaltalainen astronomi, joka erikoistui kaksoistähtien tutkimukseen. Hän löysi niitä kaikkiaan yli kolme tuhatta.


title: Robert Grant Aitken

text: Aitken kuuroutui lapsena toistuvien keskikorvatulehdusten takia. Hän kävi normaalia koulua, käytti kuulolaitetta ja opetteli lukemaan huulilta.


title: Robert Grant Aitken

text: Hän opiskeli Williams Collegessa Massachussettissa ja työskenteli sen jälkeen Lickin observatoriossa. Aitkenille myönnettiin Bruce-mitali vuonna 1926.


title: Anton Franck

text: Sten Anton Franck (12. joulukuuta 1858 Pori – 12. joulukuuta 1923 Oulunkylä) oli suomalainen teatterinjohtaja ja näytelmäkirjailija.


title: Anton Franck

text: Franckin vanhemmat olivat porilainen kauppias, palomestari Sten Johan Franck (1823–1895) ja Hilda Emelie Lindeqvist (1825–1895).


title: Anton Franck

text: Franck oli näyttelijäoppilaana Suomalaisessa teatterissa 1878–1882 ja sen jälkeen näyttelijänä Ruotsalaisessa teatterissa 1882–1887. Franck opiskeli näyttämötaidetta 1880-luvun lopulla myös ulkomailla, pisimpään Tukholmassa ja Berliinissä. Franck oli sitten uudelleen näyttelijänä Suomalaisessa teatterissa 1890–1894. Vuonna 1894 hän perusti Ruotsalaisen kotimaisen teatterin ("Svenska inhemska teatern") ja toimi sen johtajana vuoteen 1898 saakka. Vuonna 1899 hän perusti Helsinkiin Folkteatern-teatterin ja toimi teatterin ensimmäisenä johtajana. Vuonna 1899 Franck perusti vielä ruotsalaisen kotimaisen teatterikoulun jota hän myös johti itse.


title: Anton Franck

text: Franck toimi vuodesta 1904 Kansallisteatterissa ohjaajana ja vuonna 1905 hänestä tuli uudelleen Ruotsalaisen kotimaisen teatterin johtaja. Franck toimi sittemmin vuodesta 1915 alkaen operettiteatterin taiteellisena johtajana.


title: Anton Franck

text: Franck asui 1900-luvun alkuvuosikymmeninä Oulunkylässä "Villa Arkadia"-nimisessä huvilassa.


title: Satakunnantie

text: Satakunnantie () on tieosuus, joka kulkee Turun Pohjolasta Raision rajalle. Tie on Turun katuverkon kolmanneksi vilkkain tie, ja vuonna 2011 sitä käyttikin 18 700 – 40 000 autoa päivässä. Satakunnantien pituus on noin 3,9 kilometriä, ja sen varrella on Länsikeskuksen kauppakeskus.


title: Satakunnantie

text: Satakunnantie on paikallisliikenteessä tärkeä Turun ja Raision välinen yhteys, ja ennen Naantalin pikatien valmistumista se oli myös ensisijainen reitti Naantaliin. Koska tien varrelle on muodostunut tiheä yhdyskuntarakenne, kulkevat lähes kaikki linja-autot Raisioon ja Naantaliin edelleen sen kautta. Turun raitioteiden 1-linja kulki myös aikoinaan pienen matkaa Satakunnantietä pitkin.


title: Satakunnantie

text: Tie alkaa Turusta Aninkaistensillalta, josta se jatkuu kohti pohjoista. Raunistulanportin jälkeen tie kääntyy luoteeseen päin, minkä jälkeen se kulkee Kähärin ja Vätin kaupunginosien läpi. Tämän jälkeen tie saapuu Teräsrautelan kaupunginosaan, missä se risteää "Suikkilantien" ja "Markulantien" kanssa. Satakunnantie jatkuu sen jälkeen Ruohonpään kaupunginosan puolella, ja Länsikeskuksen jälkeen se saavuttaa Mälikkälän kaupunginosan. Tieosuus päättyy lopulta Raision rajalle, minkä jälkeen se jatkuu "Raisiontienä".


title: Satakunnantie

text: Tie on osa Suurta Postitietä, Turusta Tukholmaan johtavaa vanhaa maantieyhteyttä. Alkuperäinen Raisioon johtava tielinjaus on mahdollisesti peräisin 1300-luvulta. Aluksi se oli osa postitien sivureittiä Turusta Maskuun, kun taas Ruskon kautta kulkeva reitti oli ensisijainen. 1500-luvulla nykyisen Satakunnantien kautta kulkevasta reitistä tuli kuitenkin ensisijainen. Myöhemmin tien kautta mentiin lähinnä Rauman suuntaan, mistä sen nimikin tulee.


title: Satakunnantie

text: Nykyisen linjauksensa Satakunnantie sai 1930-luvulla, jolloin tie päällystettiin ja sen mutkia oikaistiin. Tämän jälkeen Raision rajalle kulkeva osuus nelikaistaistettiin 1960-luvun aikana. Tie oli osa valtatietä 8 vuoteen 1963, jolloin Turun ja Raision välinen moottoritie valmistui. Tämän lisäksi Satakunnantie oli osa seututietä 189, mutta sen korvasi Naantaliin vievänä päätienä Naantalin pikatie vuonna 1989.


title: HC Viking Tallinn

text: HC Viking Tallinn (vuosina 2010–2011 TKK Tallinn, vuosina 2011–2014 Tallinn Viiking Sport) on virolainen jääkiekkoseura, joka on kotoisin Tallinnasta. Seura pelaa Viron pääsarjassa Meistriliigassa. Joukkueella on kolme Viron mestaruutta kausilta 2012–2013, 2013–2014 ja 2017–2018 sekä yksi A-nuorten mestaruus kaudelta 2014–2015.


title: HC Viking Tallinn

text: Seurassa pelasi kaudella 2016–2017 myös kaksi suomalaista pelaajaa; Marko Kettunen ja Atte Mikkola. Aikaisempia suomalaispelaajia ovat Tero Kotilainen ja Ville Lapinkorpi.


title: HC Viking Tallinn

text: Seuralla on myös nuorisotoimintaa E-, F- ja G-junioireissa.


title: Loimaan Kaupunginkirkko

text: Loimaan Kaupunginkirkko on Loimaan seurakunnan kirkkorakennus Loimaalla, Varsinais-Suomessa. Kaupunginkirkko on valmistunut vuonna 1973.


title: Loimaan Kaupunginkirkko

text: Kirkko oli valmistumisestaan vuodesta 1973 aina vuoteen 2005 asti Loimaan kaupunkiseurakunnan kirkko, jolloin seurakunta yhdistyi Kanta-Loimaan seurakunnan kanssa Loimaan kaupungin ja Loimaan kunnan kuntaliitoksen yhteydessä. Nykyisen seurakunnan pääkirkko on Kanta-Loimaan kirkko Hirvikoskella.


title: Loimaan Kaupunginkirkko

text: Rautatieaseman tuntumassa olevan monikäyttöisen Kaupunginkirkon on suunnitellut Reino Lukander arkkitehtitoimisto Lukander & Vahtera Ky.stä. Kirkko valmistui vuonna 1973 ja sen vihki käyttöön 1. adventtina arkkipiispa Martti Simojoki. Matalassa rinteessä olevan suhteellisen laakean kirkon rakennusaineena ovat betoni ja kalkkihiekkakivi. Modernistinen kirkko on ulkoväriltään vaalean harmaa. Rakennuksessa on kirkko- ja seurakuntasalien lisäksi kerho- ja toimistotiloja. Siellä oli alun perin myös kirkkoherranvirasto, joka siirtyi toisaalle. Nykyään seurakuntapalveluiden toimisto on kaupunginkirkolla.


title: Loimaan Kaupunginkirkko

text: Erillinen kellotapuli on betonia ja siinä on kolme kelloa. Niistä kaksi on peräisin aikaisemmasta nikkarityylisestä kirkosta, joka sijaitsi torin laidalla ja purettiin uuden kirkon valmistuttua.


title: Loimaan Kaupunginkirkko

text: Kirkon urut ovat Kangasalan urkutehtaan valmistamat, 17-äänikertaiset ja kirkossa järjestetäänkin paljon musiikkiesityksiä. Kirkkosali on pelkistetty, alttarilla on vain yksinkertainen risti. Avarasta ikkunasta näkyvä luonto toimii vuodenaikojen mukaan vaihtuvana alttaritauluna. Rakennuksessa on kuitenkin kaksi "oikeaa" alttaritaulua: edellisen Loimaan kirkon alttaritaulu, loimaalaisen taidemamaalari Uuno Soldanin maalaus kirkkosalin takaosassa ja taidemaalari Alexandra Frosterus-Såltinin maalaama Kurkijoen kirkon alttaritaulu seurakuntasalissa. Kirkkorakennuksessa on myös Alpo Jaakolan ja loimaalaisen akvarellimaalari Siiri Tannerin työt. Kirkkotekstiilit ovat Oili Mäen suunnittelemat.


title: Loimaan Kaupunginkirkko

text: Kaupunginkirkossa säilytetään osaa Kurkijoen kirkosta evakuoitua esineistöä. Suurin osa Kurkijoen seurakunnan jäsenistä – noin 6 500 jäsentä kaikkiiaan 10 000:stä – sijoitettiin Loimaan seudulle. Esineistön omistaa Kirkkomuseo.


title: Bianca Jagger

text: Bianca Jagger (synt. Bianca Pérez-Mora Macias, s. 2. toukokuuta 1945 Managua, Nicaragua) on nicaragualaissyntyinen näyttelijä ja kansalaisaktivisti, jolla on myös Britannian kansalaisuus.


title: Bianca Jagger

text: Jagger toimii Euroopan neuvoston hyvän tahdon lähettiläänä sekä perustamansa Bianca Jagger Human Rights Foundation -ihmisoikeusjärjestön puheenjohtajana. Hän on myös muun muassa Amnesty Internationalin Yhdysvaltain-osaston hallituksen jäsen. Jagger on opiskellut politiikan tutkimusta Pariisin poliittisen tutkimuksen instituutissa.


title: Bianca Jagger

text: Bianca Jagger avioitui The Rolling Stones -yhtyeen laulajan Mick Jaggerin kanssa toukokuussa 1971 Saint-Tropez’n kaupungissa Ranskassa. Avioliitto päättyi eroon vuonna 1978. Pariskunnalla on yksi lapsi, vuonna 1971 syntynyt tytär Jade, joka tunnetaan muun muassa korusuunnittelijana ja entisenä mallina.


title: Bianca Jagger

text: Jagger on näytellyt pieniä rooleja useissa elokuvissa sekä muun muassa televisiosarjoissa "Miami Vice" ja "Katuhaukka". 2000-luvulla hän on esiintynyt Yhdysvaltain vuoden 2000 presidentinvaaleista kertovassa dokumentissa "Last Party 2000" sekä viimeksi saksalaisessa dokumenttielokuvassa "Die 4. Revolution – Energy Autonomy", joka käsittelee uusiutuvaa energiaa.


title: Synefriini

text: Synefriini, p-synefriini, on alkaloidi, jota on luonnostaan joissakin kasveissa ja eläimissä. Sitä valmistetaan myös synteettisesti.


title: Synefriini

text: Synefriiniä käytetään ravintolisissä. Sen korkeat pitoisuudet voivat aiheuttaa muutoksia sydämen ja verisuoniston toimintaan sekä myös keskushermostoon. Kofeiini vahvistaa sen vaikutusta.


title: Synefriini

text: Ainetta on monissa rasvanpolttoon käytetyissä valmisteissa.


title: Synefriini

text: Synefriini on efedriinin kaltainen aine, jota esiintyy luonnostaan Citrus-sukuun kuuluvien kasvien hedelmien kuorikerroksessa. Pomeranssinkuorivalmisteissa sitä voi olla merkittäviä määriä.


title: Synefriini

text: Synefriinin kemiallinen kaava on CHNO, moolimassa 167,205 g/mol ja CAS-numero 94-07-5.


title: Verbenat

text: Verbenat eli rautayrtit ("Verbena") on verbenakasvien heimoon kuuluva kasvisuku. Sukuun kuuluu 250 luonnonvaraisena elävää lajia. Luonnonvaraiset lajit ovat monivuotisia, mutta puutarhoissa koristekasveina käytettyjä lajeja kasvatetaan usein yksivuotisina. Verbenoiden lähisukulaisia ovat liuskarautayrtit eli liuskaverbenat ("Glandularia").


title: Verbenat

text: Tarhaverbenat kasvavat vain 20–40 cm:n korkuisiksi, kun taas rohtoverbena on 60 cm:n korkuinen ja jättiverbena on 70–120 cm korkea. Koristekasveina kasvatettujen lajien kukkien väri on violetti, sininen, punainen, vaaleanpunainen tai valkoinen.


title: Verbenat

text: Luonnonvaraisena verbenoita tavataan lähinnä läntisellä pallonpuoliskolla kuumalla ja lämpimällä vyöhykkeellä. Myös itäisellä pallonpuoliskolla esiintyy kaksi lajia luonnonvaraisina.


title: Verbenat

text: Tarha-, sametti-, riippa-, tuoksu-, sini- ja jättiverbenoita käytetään koristekasveina puutarhoissa. Riippa- ja samettiverbena sopivat maanpeittokasveiksi sekä kasvatettaviksi amppelissa. Jättiverbena soveltuu leikkokukaksi.


title: Verbenat

text: Viljellyt verbenat viihtyvät kosteahkossa hyvin ravitussa maassa aurinkoisella kasvupaikalla. Niiden taimet pitää taimikasvattaa.


title: Miesten yleisluistelun maailmanmestaruuskilpailut 1903

text: Pikaluistelun maailmanmestaruudesta kilpailtiin Pietarissa 20.-21. maaliskuuta 1903. Vain miehet kilpailivat. Osanottajia oli 15 viidestä eri maasta. Mestaruus jäi ratkaisematta, koska kukaan kilpailijoista ei voittanut kolmea matkaa. Kaikki matkavoitot menivät eri henkilöille, näistä kaksi Norjaan.


title: Antti Lindqvist

text: Antti Lindqvist (24. maaliskuuta 1953 Helsinki – 23. elokuuta 2013 Helsinki) oli suomalainen elokuvakriitikko. Lindqvist kirjoitti kritiikkiä Tv-maailmaan, Katso-lehteen ja Kansan Uutisiin. Elokuvan "Calamari Union" nimi on hänen ideansa. Hän teki myös elokuvakäsikirjoituksia ja ohjasi kaksi lyhytelokuvaa. Lindqvist kirjoitti kritiikkiä myös Parnassoon.


title: Antti Lindqvist

text: Lindqvistin romaani "Kävelykepin siemenet" ilmestyi 1987. Hänellä oli myös tekeillä kirja Leo Jokelasta julkaisijana Johnny Kniga.


title: Joseph Hazelwood

text: Joseph Jeffrey Hazelwood (24. syyskuuta 1946 Hawkinsville, Georgia) on yhdysvaltalainen merimies, joka oli säiliöalus "Exxon Valdezin" kapteeni, kun alus joutui 24. maaliskuuta 1989 öljyonnettomuuteen, jossa vuosi miljoonia litroja öljyä mereen. Hazelwood tuomittiin huolimattomuudesta 50 000 dollarin sakkoihin ja tuhannen tunnin yhdyskuntapalveluun. Hänet kuitenkin vapautettiin muun muassa ruorijuoppoussyytteistä, vaikka esimerkiksi National Transportation Safety Board oli raportissaan kertonut Hazelwoodin olleen onnettomuusaikaan juovuksissa. Onnettomuuden jälkeen Hazelwood ei ole pystynyt jatkamaan uraansa merikapteenina.


title: Joseph Hazelwood

text: Hazelwood syntyi Hawkinsvillessä Georgiassa vuonna 1946. Hänen isänsä oli Yhdysvaltain merijalkaväen lentäjä ja lensi siviilipuolella Boeing 747 -konetta. Josephilla on kolme sisarusta. Perhe muutti Long Islandille, kun hän oli teini-ikäinen. Joseph Hazelwood asettui aikustuttuaan sinne ja on naimisissa entisen sairaanhoitajan, Suzannen kanssa. Heillä on 1970-luvun puolivälissä syntynyt tytär.


title: Joseph Hazelwood

text: Hazelwood opiskeli State University of New York Maritime Collegessa ja valmistui sieltä toukokuuta 1968. Hän sai samalla lisenssin toimia toisena perämiehenä. Humble Oil (myöhemmin Exxon) palkkasi hänet samana vuotena kolmanneksi perämieheksi. Kapteenina Hazelwood purjehti ensimmäisen kerran 1979, ja toiseksi "Exxon Valdezin" vakituisista kapteeneista hänet asetettiin vuonna 1987.


title: Joseph Hazelwood

text: Hazelwood oli "Exxon Valdezin" kapteenina, kun alus joutui 24. maaliskuuta 1989 onnettomuuteen Alaskassa Prince William Soundissa ja vuosi tuhansia tonneja öljyä arvokkaaseen meriympäristöön. "Exxon Valdeziin" oli pumpattu Valdezin satamassa öljyä. Sen aikana Hazelwood ja muutama muu miehistön jäsenistä oli käynyt Valdezin kaupungissa. Hazelwood oli nauttinut jonkun verran alkoholia kaupungissa. "Exxon Valdez" lähti 23. maaliskuuta myöhäisillassa Valdezista, ja Hazelwood ilmoitti 23.25 Valdezin liikennekeskukselle, että luotsi oli jättänyt aluksen ja alus kiihdyttäisi merinopeuteen. Hazelwood päätti keskuksen luvalla kääntää aluksen pois sataman ulostuloväylästä väistääkseen jäävuoria.


title: Joseph Hazelwood

text: "Exxon Valdez" kulki liikennöintiväylän itärajan yli kello 23.37, ja Hazelwood jätti komentosillan noin 23.53 annettuaan ensin toiselle perämiehelle Cousinsille ohjeet siitä, miten alus palautettaisiin takaisin väylälle. Hieman jälkeen puolenyön Cousins lähti kääntämään alusta, mutta se törmäsi Bligh Reefin riuttaan kello 00.04, kun Cousins oli puhelimessa ilmoittamassa Hazelwoodille vaaratilanteesta. Hazelwood hälytti nopeasti koko miehistön hereille ja määräsi pelastuslaitteet laitettavaksi valmiiksi. Hazelwood ilmoitti kello 00.24 Valdezin liikennekeskukseen, että alus oli juuttunut karille ja siitä vuosi ”hieman öljyä”. Ilmoitusta on pidetty törkeänä vähättelynä. Hazelwood vapautettiin tehtävistään illalla, kun Exxonin lähettämä "Exxon Baton Rouge" saapui paikalle siirtämään "Exxon Valdezissa" vielä jäljellä ollutta öljyä.


title: Joseph Hazelwood

text: Hazelwood tuomittiin onnettomuudesta maaliskuussa 1990. Hänet määrättiin tuolloin 50 000 dollarin korvaukseen Alaskan osavaltiolle. Lisäksi hänelle määrättiin tuhat tuntia yhdyskuntapalvelua. Hazelwood sai tuomionsa huolimattomuudesta, mutta hänet vapautettiin muun muassa vakavasta, vankeuteen johtavista rikossyytteistä. Häntä ei myöskään tuomittu ruorijuoppoudesta, koska hänen verensä alkoholipitoisuus oli mitattu vasta 10,5 tuntia onnettomuuden jälkeen. Todisteiden perusteella Hazelwood oli juonut muutaman alkoholiannoksen iltapäivällä ja hänen hengityksestä oli haissut joidenkin todistajien mukaan alkoholille, mutta kukaan todistajista ei pitänyt Hazelwoodia humalaisena onnettomuuden aikoihin. Hazelwoodilla tiedettiin kuitenkin aikaisemmin olleen alkoholiongelmia, ja hänet oli muun muassa tuomittu rattijuoppoudesta. Hazelwood sai yhdyskuntapalvelunsa suoritettua vuoteen 2001 mennessä. Hän oli kerännyt roskia teiden varsilta ja työskennellyt kodittomien ruokapisteessä.


title: Joseph Hazelwood

text: Exxon erotti Hazelwoodin pian sen jälkeen, kun National Transportation Safety Board oli antanut vuonna 1989 raporttinsa onnettomuudesta. Raportin mukaan Hazelwood oli ollut liian humalassa ohjatakseen alusta. Hän ei kuitenkaan menettänyt kapteenin oikeuksiaan, vaikka ne olivatkin pidätettyinä yhdeksän kuukauden ajan 1990–1991. Hazelwoodin entinen koulu, New York Maritime Collegessa palkkasi hänet kahdeksi kuukaudeksi vuoden 1991 lopulla opettamaan opiskelijoita siitä, miten olla jatkuvasti valppaana merillä. Hazelwood sai vuonna 1992 työpaikan lakitoimisto Chalos & Brownilta, joka edusti häntä koko oikeusprosessin ajan.


title: Yhdystie 2680

text: Yhdystie 2680 on tie, joka kulkee Merikarvialta Ahlaisten Lamppiin Porissa. Tien pituus on 34 kilometriä ja se on profiililtaan pääosin mutkainen.


title: Yhdystie 2680

text: Tie alkaa Merikarvian keskustasta, seututien 270, sekä yhdysteiden 2670 ja 6600 risteyksestä. Ensin tie ohittaa Merikarvian kuntakeskuksen ja ylittää sen jälkeen Merikarvianjoen. Sen jälkeen tie ohittaa kilometrin päässä Alakylän sekä sieltä Kräniin vievän Meritien risteyksen. Sieltä tie jatkuu noin neljä kilometriä etelään, kunnes se ohittaa Harvalan sekä tekee mutkan länteen. Tie jatkuu lännen suuntaan noin kilometrin ja tekee taas mutkan etelään päin saavuttuaan Peippuun. Tie jatkuu noin neljä kilometriä, jonka jälkeen se alkaa myötäillä viiden kilometrin matkalta Selkämeren rantoja, sekä ohittaa matkan aikana Merikarvian ja Porin rajan. Sitten tie sivuaa Lainekarin sekä ylittää noin kahden kilometrin päässä Pohjajoen. Seuraavaksi tie saapuu kahden kilometrin matkan jälkeen Ahlaisten kylään, jossa se risteää Ahlaistentien kanssa. Ahlaistentien risteyksessä tie kääntyy kaakon suuntaan ja saapuu noin viiden kilometrin matkan jälkeen Lamppiin ja päättyy Valtatien 8 ja Eurooppatien 8 risteykseen.


title: Yhdystie 2680

text: Tien osoitenimenä on "Rantatie" Merikarvialta Porin rajalle. Sieltä tie kulkee Ahlaisiin nimellä "Merikarvian Rantatie", ja Ahlaisten sekä Lampin välinen osuus on "Ahlaistentie".


title: Yhdystie 2680

text: Tie on osa Pohjanlahden rantatien matkailutietä.


title: Harmaanäkinparta

text: Harmaanäkinparta ("Chara contraria") on näkinpartaisleviin kuuluva levälaji, joka elää lähinnä makeassa vedessä, joskus vähäsuolaisessa murtovedessä. Se voi kasvaa metrin mittaiseksi.


title: Harmaanäkinparta

text:
1990-luvun tutkimuksissa on käynyt ilmi, että klassinen Charophyceae-ryhmä eli näkinpartaislevät on parafyleettinen.
Nykyisin ne luokitellaan Streptophyta-alakuntaan.


title: Miesten yleisluistelun maailmanmestaruuskilpailut 1922

text: Yleisluistelun maailmanmestaruudesta kilpailtiin Kristianiassa 18.-19. helmikuuta 1922. Vain miehet kilpailivat. Osanottajia oli 18 kolmesta eri maasta.


title: Camila Cabello

text: Karla Camila Cabello Estrabao (s. 3. maaliskuuta 1997 Cojímar, Havanna, Kuuba) on amerikankuubalainen laulaja-lauluntekijä, joka kuului tyttöyhtyeeseen Fifth Harmony. Erottuaan yhtyeestä joulukuussa 2016 Cabello alkoi työstää ensimmäistä sooloalbumiaan "Camila", joka ilmestyi 12. tammikuuta 2018. Albumilta julkaistiin johtosinglenä ”Havana”, joka nousi listojen kärkeen useissa maissa, kuten Australiassa, Britanniassa ja Yhdysvalloissa.


title: Camila Cabello

text: Yhdysvaltalainen "Time"-lehti nimesi Cabellon vuonna 2016 yhdeksi vuoden vaikutusvaltaisimmista teini-ikäisistä.


title: Camila Cabello

text: Cabello syntyi Kuubassa Havannan itäosassa sijaitsevassa Cojímarin kylässä Sinuhe Estrabaolle ja Alejandro Cabellolle. Hän on sukujuuriltaan meksikolais-kuubalainen. Cabellon ollessa pieni hänen perheensä asui vuorotellen Havannassa sekä Méxicossa, josta hänen isänsä on kotoisin. Perhe muutti Miamiin, Floridaan Cabellon ollessa viisivuotias. Hänellä on nuorempi sisko Sofia.


title: Camila Cabello

text: Kasvaessaan Cabello kuunteli latinoartistien, kuten Celia Cruzin ja Alejandro Fernándezin musiikkia ja pitää heitä suurimpina esikuvina omalle musiikilleen. Hän kävi Miami Palmetto High Schoolia, mutta jätti koulun kesken yhdeksännellä luokalla keskittyäkseen musiikkiuraansa. Hän on sittemmin saanut lukion päättötodistuksen.


title: Camila Cabello

text: Cabello osallistui vuonna 2012 "X Factor USA" -laulukilpailuohjelman Greensborossa, Pohjois-Carolinassa järjestettyihin koelauluihin. Hän esitti tuomareille Aretha Franklinin kappaleen ”Respect”, mutta hänen koe-esiintymistään ei näytetty ohjelmassa sillä "X Factorilla" ei ollut oikeuksia kyseiseen kappaleeseen. Cabello pääsi läpi koelauluista seuraavaan Pudotusleiri-vaiheeseen (), jossa hän putosi kilpailusta. Hänet kuitenkin kutsuttiin takaisin neljän muun kisasta pudonneen laulajan, Ally Brooken, Normani Kordein, Lauren Jaureguin ja Dinah Jane Hansenin kanssa. Tuomareiden talot-vaiheessa heidät yhdistettiin ryhmäksi, joka sai kilpailun aikana nimekseen Fifth Harmony. Yhtye tuli kilpailussa lopulta kolmanneksi ja solmi levytyssopimuksen yhteisesti Simon Cowellin omistaman Syco Musicin ja L.A. Reidin omistaman Epic Records-yhtiön kanssa.


title: Camila Cabello

text: Cabellon ollessa Fifth Harmonyn jäsen yhtye julkaisi EP-levyn "Better Together" (2013) sekä kaksi studioalbumia, "Reflection" (2015) ja "7/27" (2016). Yhtyeen singleistä, kuten ”Worth It” ja ”Work from Home”, tuli kansainvälisiä listahittejä. 18. joulukuuta 2016 Fifth Harmony ilmoitti virallisesti Cabellon eronneen yhtyeestä. Molemmat osapuolet kertoivat erilaisen version hänen lähtönsä olosuhteista. Cabello kertoi lähtönsä syyksi muun muassa sen, että haluaa tehdä omanlaistaan musiikkia. Välit yhtyeen muihin jäseniin ovat pysyneet hyvinä, ja Cabellon mukaan hänen lähdöstään oli puhuttu etukäteen.


title: Camila Cabello

text: Cabello teki sooloprojekteja vielä ollessaan Fifth Harmonyn jäsen; vuonna 2015 hän julkaisi Shawn Mendesin kanssa duettokappaleen ”I Know What You Did Last Summer”, jonka he olivat kirjoittaneet yhdessä. Singlestä tuli listamenestys Yhdysvalloissa ja Kanadassa ja se myi platinaa. Cabello on myös mukana Machine Gun Kellyn vuonna 2016 julkaistulla kappaleella ”Bad Things”, joka nousi Billboard Hot 100 -listan sijalle 4.


title: Camila Cabello

text: Toukokuussa 2017 Cabello ilmoitti tulevasta sooloalbumistaan nimeltä "The Hurting. The Healing. The Loving", jonka hän sanoi olevan ”tarina itsensä löytämisestä”. 19. toukokuuta hän julkaisi ensimmäisen soolosinglensä ”Crying in the Club”. Cabellon debyyttialbumi julkaistiin nimellä "Camila" 12. tammikuuta 2018. Albumi nousi ykkössijalle Billboard 200-listalla ja myi platinaa Yhdysvalloissa. Cabello oli useiden muiden latinoartistien kanssa mukana Lin-Manuel Mirandan hyväntekeväisyyssinglellä ”Almost Like Praying”, jolla tuettiin Hurrikaani Marian uhreja Puerto Ricossa.


title: Camila Cabello

text: Cabellon musiikkityyli on enimmäkseen latinovaikutteista poppia, johon on sekoitettu muita tyylilajeja kuten R&B:tä, reggaetonia, dancehallia ja hip hopia.


title: Camila Cabello

text: Cabello toimi Guessin mainoskasvona syksyn 2017 kampanjassa.


title: Core Design

text: Core Design (tyyliteltynä CORE Design) oli Derbyssä, Englannissa, toimiva pelitalo.


title: Core Design

text: Core Design tunnetaan kenties parhaiten Tomb Raider -pelisarjan kehittäjänä, jonka ensimmäinen osa julkaistiin 1996.


title: Core Design

text: Yrityksen osti Eidos Interactive vuonna 1996.


title: Core Design

text: Vuonna 2006 Rebellion Developments osti yhtiön Eidosilta, mutta tuoteoikeudet kuten "Tomb Raider" jäivät Eidosille.


title: All This Time (Pick-Me-Up Song)

text: All This Time (Pick-Me-Up Song) on Maria Menan kappale hänen viidenneltä, Cause and Effect-studioalbumilta. Sen julkaisi Sony Music Entertainment Norway albumin toisena singlenä 6. lokakuuta 2008. Kappale pääsi listoille viidessä eri valtiossa, joista kolmessa se sijoittui parhaimmillaan kymmenen parhaan joukkoon.


title: All This Time (Pick-Me-Up Song)

text: CD, Maxi-Single


title: Fruktoosi-1-fosfaatti

text: Fruktoosi-1-fosfaatti (CHOP) on fruktoosin fosforyloitu johdannainen ja tärkeä välituote fruktoosin metaboliassa.


title: Fruktoosi-1-fosfaatti

text: Eliöt muuttavat fruktoosin fruktoosi-1-fosfaatiksi siirtämällä fosfaattiryhmän ATP-molekyyliltä fruktoosin 1-asemaan. Tätä reaktiota katalysoiva entsyymi on fruktokinaasi. Fruktoosi-1-fosfaatti muunnetaan Aldolaasi B:n katalysoimana glyseraldehydiksi ja dihydroksiasetonifosfaatiksi, joka on glykolyysin välituote. Näin eliöt voivat hyödyntää fruktoosia solujen energiantuotannossa.


title: Fruktoosi-1-fosfaatti

text: Aldolaasi B:n perinnöllisessä puutostilassa fruktoosi-1-fosfaatti kerääntyy ihmisen elimistöön, erityisesti maksaan ja munuaisiin. Poikkeuksellisen korkea yhdisteen määrä elimistössä johtaa glykolyysi ja glukoneogeneesin estymiseen ja sitä kautta laktiseen asidoosiin. Fruktoosi-1-fosfaatti inhiboi myös glykogeenin aineenvaihduntaan osallistuvia entsyymejä glykogeenifosforylaasia ja fosfoglukomutaasia.


title: HC Panter

text: HC Panter (vuosina 2011–2015 HC Panter/Purikad) on virolainen jääkiekkoseura, joka on kotoisin Tallinnasta. Se on pelannut Viron pääsarjassa Meistriliigassa, mutta jätti sen kaudella 2016–2017 väliin keskittyen nuorisotoimintaan. Joukkue ei osallistunut Meistriliigaan myöskään kausilla 2017–2018 ja 2018–2019.


title: HC Panter

text: Joukkueella on yksi Meistriliigan mestaruus, kaudelta 2003–2004 nimellä Tallinna HC Panter/Hansa Sport. Seuraavalla kaudella se saavutti hopeaa, kaudella 2005–2006 pronssia. Kaudella 2005–2006 HC Panter pelasi Suomen II-divisioonan Etelä-lohkossa sijoittuen neljänneksi.


title: HC Panter

text: Seuralla on nuorisojoukkueita C-, D-, E- ja F-junioireissa. Joukkueen C-juniorit pelaavat Suomen jääkiekkoliiton alaisuudessa C-nuorten Suomi-sarjaa, lohkossa 3.


title: HC Panter

text: Tämän lisäksi seuralla on naisten ja tyttöjen joukkue.


title: Painonlasku

text: Painonlasku voi tarkoittaa:


title: Kaunokit

text: Kaunokit ("Centaurea") on asterikasvien heimoon kuuluva kasvisuku. Sukuun kuuluu 450 lajia, joista osa on yksivuotisia ja osa monivuotisia. Luonnonvaraisena kasvava ruiskaunokki on monesti pelloilla rikkaruohona, mutta laji tunnetaan myös koristekasvina puutarhoissa. Vaikka luonnonvaraisen ruiskaunokin kukat ovat siniset, lajista on jalostettu lajikkeita, joiden kukkien väri vaihtelee, kuten myös niiden kerrannaisuus.


title: Kaunokit

text: Ruiskaunokki on 20–80 cm korkea ja isokaunokki jopa 1–2 metriä korkea. Kukkien värisävyjä ovat punaisen, keltaisen, sinisen ja violetin sävyt. Lisäksi on myös valkoisia kukkia.


title: Kaunokit

text: Isokaunokki ("Centaurea americana") on kotoisin Pohjois-Amerikasta, kun taas ruiskaunokki ("Centaurea cyanus") on lähtöisin Etelä- ja Kaakkois-Eroopasta, mistä se on levinnyt kaikkialle Eurooppaan.


title: Kaunokit

text: Kaunokit viihtyvät aurinkoisella paikalla kosteahkossa maassa.


title: Kaunokit

text:
Ruiskaunokin lisäksi koristekasveina käytetään iso-, tuoksu- ja harmaakaunokkia. Ruis- ja tuoksukaunokkia voidaan käyttää myös leikkokukkana. Edellä mainitut ovat yksivuotisia. Monivuotisia ovat muun muassa kelta- ja
vuorikaunokki.


title: Kaunokit

text: Kaunokkeihin on aiemmin luokiteltu lisäksi tuoksukaunokki ("Amberboa moschata", syn. "Centaurea moschata").


title: Ilkka Ryömä

text: Ilkka Hannes Ryömä (20. toukokuuta 1937 Helsinki – 18. toukokuuta 1978 Helsinki) oli suomalainen kirjallisuuden suomentaja.


title: Ilkka Ryömä

text: Ilkka Ryömän vanhemmat olivat lääkäri, kansanedustaja Mauri Ryömä ja kirjailija Elvi Sinervo. Hänen sisarensa oli suomentaja Liisa Ryömä.


title: Ilkka Ryömä

text: Ryömä toimi 1960-luvun alussa Jarno Pennasen julkaiseman Tilanne-lehden toimitussihteerinä ja kuului vasemmistolaiseen kolmannen tien Faros-seuraan. Hän kannatti aluksi SKDL:ää, mutta liittyi myöhemmin SDP:hen.


title: Ilkka Ryömä

text: Ryömä suomensi laulutekstejä muun muassa yhdessä Elvi Sinervon kanssa Bertolt Brechtin "Laulun Moldausta" ("On keisarien hautoja Prahassa monta") ja hän suomensi myös Muksut-lauluyhtyeen levyttämiä lauluja ("Niityllä missä sirkat soi"). Ryömä käänsi laulujen tekstit tv-elokuvaan "Alaston kuningas" (1967) ja yhdessä Elvi Sinervon kanssa hän käänsi laulujen tekstit Brechtin näytelmään perustuneeseen tv-elokuvaan "Svejk toisessa maailmansodassa" (1979).


title: Heimo Mäntynen

text: Heimo Henry Mäntynen on suomalainen muusikko ja sovittaja, joka on soittanut Tulipunaruusut-yhtyeessä. Mäntynen on toiminut säestäjänä ainakin seuraavien esiintyjien levyillä: Eino Grön, Teuvo Oinas, Lulu Tanhuanpää ja Jukka Ammondt.


title: Jamie Arniel

text: James Gregory Arniel (s. 16. marraskuuta 1989 Kingston, Ontario, Kanada) on kanadalainen jääkiekkoilija, joka pelaa Itävallan Erste Bank Eishockey Ligan Dorbirner EC:ssä. Hän on pelipaikaltaan keskushyökkääjä, mutta osaa pelata myös laidassa. Arniel on pelityyliltään kahden suunnan sentteri. Hän laukoo oikealta.


title: Jamie Arniel

text: Arniel pelasi kauden 2004–2005 lähinnä Ontarion paikallisia juniorisarjoja kotikaupungissaan Kingston Predatorsissa, mutta myös muutaman ottelun OPJHL-joukkue Kingston Voyageursissa. OHL-joukkue Guelph Storm varasi hänet 25. pelaajana kesällä 2005. Arnielin OHL:n tulokaskausi 2005–2006 toi runkosarjassa 19 pistettä, mutta toisella kaudellaan 2006–2007 hän oli tehoilla 31+31=62 Stormin paras maalintekijä ja jakoi joukkueen sisäisen pistepörssin toisen sijan Rafael Rotterin kanssa. Kesken kauden 2007–2008 Arnielin OHL-seura vaihtui Stormista Sarnia Stingiin. Hän pelasi kauden aikana myös CHL Top Prospects Gamessa. Varsin lupaava Arniel ei kuitenkaan vastannut häneen kohdistuneisiin odotuksiin ja pelasi edelliskautta epätasaisemmin ja teki 15 tehopistettä vähemmän. Arnielin esitykset olivat ajoittain jopa välinpitämättömiä, mikä laski hänen sijoitustaan kykyjenetsijöiden listoilla . Arnielin varasi lopulta Boston Bruins kolmannella kierroksella 97. pelaajana.


title: Jamie Arniel

text: Kaudella 2008–2009 Arniel oli Stingin toiseksi paras pistemies Justin DiBenedetton jälkeen tehoilla 32+36=68. Keväällä 2009 hän liittyi Boston Bruinsin farmijoukkue Providence Bruinsin riveihin vahvistamaan seuraa AHL:n pudotuspeleihin. Arniel teki niiden ollessa käynnissä, saman vuoden toukokuussa kolmivuotisen tulokassopimuksen Bostonin kanssa. Hän siirtyi Bruisin organisaatioon kaudeksi 2009–2010, jonka Arniel pelasi kuitenkin kokonaan farmissa. Kaudella 2010–2011 hän oli Providencen paras pistemies ja syöttäjä tehoilla 23+27=50. Arniel pelasi kauden aikana myös ssa. Hän pelasi samalla kaudella myös ensimmäisen ja toistaiseksi ainoan NHL-ottelunsa 28. marraskuuta 2010 Atlanta Thrashersia vastaan. Arniel merkittiin ottelussa Blake Wheelerin ja Michael Ryderin keskellä ja hän sai jääaikaa 12.26 minuuttia. Hän ei pelannut NHL:n pudotuspeleissä, eikä voittanut Bostonin mukana Stanley Cupia. Arniel sai kuitenkin Stanley Cup -sormuksen ja pääsi mukaan joukkueen mestaruuskuvaan.


title: Jamie Arniel

text: Arniel pelasi kauden 2011–2012 kokonaan farmissa. Kaudeksi 2012–2013 hän siirtyi Saksan DEL-liigassa pelaavaan Eisbären Berliniin, jossa Arniel voitti Saksan-mestaruuden keväällä 2013. Elokuun 2013 lopulla hän liittyi 1+1-vuotisella ja syyskuun loppuun asti kestävän try-outin sisältävällä sopimuksella SM-liigajoukkue Rauman Lukkoon. Arniel siirtyi joukkueeseen lähtökohtaisesti paikkamaan Steven Zalewskin pitkäaikaista loukkaantumista. Hän pelasi lopulta vain kauden 2013–2014 kolme ensimmäistä runkosarjaottelua jääden niissä ilman tehopisteitä, jonka jälkeen Arnielin ilmoitettiin jääneen ilman jatkosopimusta. Joulukuussa 2013 hän siirtyi loppukauden kattaneella sopimuksella Itävallan Erste Bank Eishockey Ligan Dornbirner EC:hen. Arniel jakoi kevään 2014 pudotuspeleissä joukkueen sisäisen maalipörssin voiton Chris D'Alvisen ja Graham Minkin kanssa neljällä osumallaan. Kesäkuussa 2014 hän teki kaksivuotisen jatkosopimuksen Dornbirnin kanssa.


title: Jamie Arniel

text: Kaudella 2014–2015 Arniel oli Dornbirnin paras pistemies tehoilla 22+27=49, joilla hän jakoi EBEL:n pistepörssin kahdeksannen sijan Klagenfurter AC:n Jamie Lundmarkin ja EC Salzburgin Ryan Duncanin kanssa. Arniel voitti myös joukkueensa sisäisen tehotilaston lukemalla +10. Kaudella 2015–2016 hän oli Dornbirnin paras syöttäjä ja neljänneksi paras pistemies tehoilla 10+32=42. Kevään 2016 pudotuspeleissä Arniel jakoi Dornbirnin sisäisen pistepörssin voiton Kyle Greentreen ja Jonathan D'Aversan kanssa tehoilla 2+3=5.


title: Jamie Arniel

text: Arniel pelasi alle 18-vuotiaiden MM-kilpailuissa vuonna 2007, jolloin hän oli Kanadan toiseksi paras pistemies Steven Stamkosin jälkeen tehoilla 3+5=8.


title: Jamie Arniel

text: Arnielin setä Scott pelasi urallaan yli 700 NHL-ottelua ja on sittemmin toiminut myös mm. Columbus Blue Jacketsin päävalmentajana NHL:ssä vuosina 2010–2012.


title: Plaza de España (Sevilla)

text: Plaza de España on Maria Luisan puistossa, Sevillassa, Espanjassa, sijaitseva plaza eli aukio. Aukio rakennettiin vuonna 1928 vuoden 1929 iberoamerikkalaista maailmannäyttelyä varten. Aukio edustaa espanjalaiselta arkkitehtuuriltaan uusrenesanssia.


title: Teppo Samooja

text: Teppo Samooja (sukunimi aik. "Savolainen"; 30. toukokuuta 1890 Kuoritsa, Inkeri – 18. kesäkuuta 1978 Turku) oli suomalainen kirjastonjohtaja ja kirjastoneuvos.


title: Teppo Samooja

text: Samoojan vanhemmat olivat kansakoulunopettaja Juhana Savolainen ja Anna Pokkinen. Hän pääsi ylioppilaaksi Viipurin klassillisesta lyseosta 1910 ja valmistui filosofian kandidaatiksi 1919 ja maisteriksi 1921.


title: Teppo Samooja

text: Samooja toimi Turun suomalaisen klassillisen lyseon saksan- ja ranskankielen vt. vanhempana lehtorina 1919–1921 ja oli kieltenopettajana Turun eri oppi- ja ammattikouluissa 1919–1941. Hän oli Turun kaupunginkirjastossa osastonhoitajana vuodesta 1924, apulaisjohtajana vuodesta 1925 ja kirjastonjohtajana vuodesta 1928. Samooja jäi eläkkeelle 1957.


title: Teppo Samooja

text: Samooja oli Turun Sanomain teatteriarvostelijana vuodesta 1919 alkaen ja hän toimi Turun Teatterin radiokatsausten hoitajana 1933–1935, 1943 ja vuodesta 1946 eteenpäin. Hän oli Kirjastovirkailijain yhdistyksen puheenjohtajana 1945 ja Suomen kirjastoseuran keskustoimikunnan jäsenenä vuodesta 1941. Samooja oli myös Inkeriläisten Yhdistyksen johtokunnan jäsen ja Inkeriläisten Sivistyssäätiön hallintoneuvoston jäsen.


title: Teppo Samooja

text: Teppo Samooja oli naimisissa vuodesta 1917 alkaen kieltenopettaja Taimi Maria Suomisen kanssa. Runoilija ja kääntäjä Anja Samooja oli heidän tyttärensä.


title: Teppo Samooja

text: Nimellä "Teppo Savolainen":


title: Rheydt

text: Rheydt on Saksassa sijaitseva entinen kaupunki, joka on nykyisin osa Mönchengladbachin kaupunkia. Siellä sijaitsee Rheydtin linna.


title: Amygdaliini

text: Amygdaliini (CHNO) on glykosideihin kuuluva orgaaninen yhdiste, jonka ensimmäisenä eristivät karvasmanteleista Pierre-Jean Robiquet ja Antoine Boutron-Charlard vuonna 1830. Tarkemmin sen ominaisuuksia tutkivat samana vuonna Justus von Liebig ja Friedrich Wöhler. Yhdisteen nimi johtuu kreikan kielen mantelia tarkoittavasta sanasta ἀμυγδαλή ("amygdálē").


title: Amygdaliini

text: Amygdaliini on katkeran makuinen ja myrkyllinen aine. Se hajoaa helposti veden vaikutuksesta, jolloin yhtenä sen hajoamistuotteista syntyy erittäin myrkyllistä vetysyanidia eli sinihappoa. Amygdaliinia on kuitenkin yritetty käyttää syövän hoidossa, kuten myös sen johdannaista "laetriilia", ja niitä on joskus nimitetty B-vitamiineiksikin. Nykyisen käsityksen mukaan niitä ei kuitenkaan voida missään mielessä pitää vitamiineina.


title: Amygdaliini

text: Paitsi karvasmanteleissa, esiintyy amygdaliinia muidenkin "Prunus" -sukuun kuuluvien hedelmien, esimerkiksi luumujen, kirsikoiden, persikan ja aprikoosin siemenissä sekä omenan siemenissä. Sitä vastoin viljellyssä makeassa mantelissa sitä ei ole, minkä on aiheuttanut yhden geenin dominoiva mutaatio. Vastaava mutaatio esiintyy myös joillakin aprikoosilajikkeilla.


title: Amygdaliini

text: Amygdaliinia eristetään karvasmanteleista tai aprikoosin kivistä keittämällä niitä etanolissa. Kun liuokseen sen höyrystyessä lisätään dietyylieetteriä, amygdaliini kiteytyy pieninä valkoisina kiteinä.


title: Amygdaliini

text: Jo lyhyen ajan kuluttua aineen löytymisestä Liebig ja Wöhler havaitsivat, että sen hajotessa syntyy sokeria, bentsaldehydiä eli karvasmanteliöljyä ja vetysyanidia eli sinihappoa. Myöhemmin todettiin, että rikkihapon läsnä ollessa se hajoaa D-glukoosiksi, bentsaldehydiksi ja sinihapoksi, kun taas suolahapon vaikutuksesta se hajoaa mantelihapoksi, D-glukoosiksi ja ammoniakiksi.


title: Amygdaliini

text: Useiden glukosidaasientsyymien tiedetään vaikuttavan amygdaliiniin, jonka ne hajottavat eri tavoin. Maltaasin vaikutuksesta se hajoaa osittain, jolloin syntyy D-glukoosia ja mantelinitriiliglykosidia, CHCH(CN)O·CHO. Emulsiini sen sijaan hajottaa sen bentsaldehydiksi, syanidiksi ja kahdeksi glukoosimolekyyliksi. Tätä entsyymiä on karvasmanteleissa, jotka sen vuoksi aina sisältävät myös jonkin verran vapaata syanidia ja bentsaldehydiä. Amygdaliinibetaflukosidaasi ja prunasiinibetaglukosidaasi taas hajottavat amygdaliinin niin, että siitä irtoaa kaksi glukoosimolekyyliä ja jäljelle jää mandelonitriiliä, joka edelleen hajoaa vapaaksi syanidiksi ja bentsaldehydiksi. Tällä tavalla hajotessaan yksi gramma amygdaliinia vapauttaa 68 milligrammaa vetysyanidia.


title: Amygdaliini

text: Amygdaliini on kiraalinen aine. Luonnon amygdaliinilla on "R"-konfiguraatio bentsyylikeskuksensa ympärillä. Lievästi emäksisessä ympäristössä tämä kiraliakeskus epimerisoituu. "S"-epimeeria sanotaan myös "neoamygdaliiniksi".


title: Amygdaliini

text: Amygdaliinia nimitetään joskus myös "laetriiliksi" (). Varsinainen laetriili eli "laevomandelonitriili" () on kuitenkin eri yhdiste. Yhdysvalloissa patentoitu laetriili on puolisynteettinen aine, jonka molekyyli muistuttaa rakenteeltaan amygdaalimolekyylin osaa, kun taas Meksikossa valmistettu laetriiliksi nimitetty aine on yleensä amygdaliinia, rikotuista aprikoosin kivistä valmistettua luontaistuotteena myytyä ainetta, tai neoamygdaliinia.


title: Amygdaliini

text: Laetriilin sulamispiste on noin 214 – 216 °C. Sen CAS-numero on 1332-94-1 ja IUPAC-nimi "(2S,3S,4S,5R,6R)-6-[(R)-syano(fennyli)metoksy-]-3,4,5-trihydroksyokaani-2-karboksyylihappo". Laetriilin kemiallinen kaava on CHNO and its PubChem number is 5484354. Sen molekyylipaino on 309,271 g/mol. Myös laetriili kuuluu syanogeenisiin glykosideihin.


title: Amygdaliini

text: Vaikka laetriilia joskus myydään "B-vitamiinina", se ei ole vitamiini. Amygdaliinia ja laetriilia väitti vitamiiniksi yhdysvaltalainen kemisti Ernst T. Krebs siinä toivossa, että jos se luokiteltaisiin ravintolisäksi, Yhdysvaltojen lääkeaineita koskeva lainsäädäntö ei koskisi sitä. Hän käytti myös hyväkseen vitamiinien tuohon aikaan osakseen saamaa suurta huomiota.


title: Amygdaliini

text: Amygdaliinin myrkyllisyys johtuu siitä, että aineenvaihdunnassa siitä muodostuu vetysyanidia, joka on voimakas myrkky. Yksi amygdaliinia hajottavista entsyymeistä on amygdaliinibeetaglukosidaasi, jota on ihmisen suolistossa ja monissa tavallisissa ruoka-aineissa. Tämä johtaa ennustamattomaan ja mahdollisesti tappavaan myrkytykseen, jos amygdaliinia tai laetriilia otetaan suun kautta. Puhdistetun amygdaliinin tai aprikoosin siemenen ytimen nieleminen voi aiheuttaa vakavan myrkytyksen ja tappavan syanidimyrkytyksen. Lääketieteellisessä kirjallisuudessa on kuvattu useita tapauksia, joissa syövän hoitoon käytetty laetriili on nieltynä aiheuttanut vakavan myrkytyksen. Sairaalapotilaiden veren syanidipitoisuus voidaan mitata diagnoosin vahvistamiseksi, jolloin heidät voidaan ohjata kohtalokasta yliannostusta koskeviin tarkempiin tutkimuksiin.


title: Amygdaliini

text: Jotkut laetriilin puolestapuhujat ovat väittäneet, että laetriilista muodostuva syanidi muuttuisi välittömästi vaarattomaksi tiosyanaatiksi mitokondrioissa olevan entsyymin rodanaasin vaikutuksesta. Tämä ei kuitenkaan pidä paikkaansa. Ensinnäkin myös tiosyanaatti on myrkyllistä, joskaan ei samassa määrin. Toiseksi ihmisen elimistö voi käyttää vain pientä osaa veressä olevasta rodanaasista, riippumatta siitä kuinka paljon sitä on maksassa ja munuaisissa. Kolmanneksi tätä muutosta rajoittavana tekijänä on kystiinin, kysteiinin ja muiden rikkiyhdisteiden varannot, ja ne pienenevät nopeasti laetriilimyrkytyksessä. Neljänneksi veren analyysi osoittaa, että myrkyllisenä pysynyttä syanidia esiintyy henkilöissä, jotka ovat saaneet myrkytyksen laetriilista tai aprikoosin siemenistä.


title: Amygdaliini

text: Amygdaliini eristettiin ensimmäisen kerran vuonna 1830. Vuonna 1945 sitä käytettiin Venäjällä syövän hoitoon, samoin Yhdysvalloissa 1920-luvulla, mutta sitä pidettiin liian myrkyllisenä. 1950-luvulla siitä kehitettiin ja patentoitiin myrkyttömäksi väitetty muoto, joka oli tarkoitettu käytettäväksi lihan säilöntäaineena. Myöhemmin sitä markkinoitiin laetriilin nimellä syövän hoitoon.


title: Amygdaliini

text: Tutkimus on kuitenkin osoittanut sekä amygdaliinin että laetriilin tehottomiksi syövän hoitoon ja lisäksi vaarallisen myrkyllisiksi. Yhdysvaltain elintarvike- ja lääkevirasto FDA kielsikin amygdaliinin ja laetriilin kauppaamisen osavaltiosta toiseen vuonna 1977. Sen myyjää myös syytettiin huijauksesta. Myöhemmin kuitenkin 27 Yhdysvaltain osavaltiota laillisti niiden käytön omalla alueellaan.


title: Amygdaliini

text: Kun jotkut syöpäpotilaat edelleen halusivat käytettävän amygdaliinia, Yhdysvaltain kansallinen syöpäinstituutti ja FDA tekivät uuden kliinisen kokeen. Sen tehoa ei syöpälääkkeenä ei edelleenkään voitu todentaa.


title: Tomb Raider: The Angel of Darkness

text: Tomb Raider: The Angel of Darkness on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna Microsoft Windowsille, PlayStation 2:lle ja OS X:lle. Peli kuuluu "Tomb Raider" -pelisarjaan.


title: Joki ja tuuli

text: Joki ja tuuli on suomalaisen iskelmälaulaja Arja Havakan 15. helmikuuta 2013 julkaistu viides studioalbumi. Neljätoista kappaletta sisältävän albumin nimikappale ”Joki ja tuuli” julkaistiin singlenä. Albumin on tuottanut Kimmo Klemettinen ja kemiläinen Greatsounds Ky. Albumin muusikkoina pääosin toimii Jari Sillanpään orkesterina keikkaileva Men in Black. Tosin kappaleessa ”Tuska” Havakkaa säestää kemiläinen Akustiset-soitinyhtye, johon kuuluu Tuula Hellgren, Sirpa Rastas, Reijo Ollila ja Juhani Ikäheimonen.


title: Joki ja tuuli

text: Albumi sisältää muun muassa Paula Koivuniemen tunnetuksi tekemän ”Kas kas - niin, niin” -kappaleen, Jamppa Tuomisenkin levyttämän ”En itke kuitenkaan” -kappaleen ja kreikkalaisen Mikis Theodorakisin säveltämän, Arja Saijonmaan suomalaisille tutuksi tekemän, Sauvo Puhtilan suomenkielisin sanoin, ”Tuskan”. Albumilla on myös Arja Havakan tuotannosta kaksi uudelleensovitettua vanhempaa kappaletta; alun perin vuonna 2003 levytetty ”Lumilintu”, joka julkaistiin erillisenä singlenä vuotta aikaisemmin levyllä "Kultalevy! − Musiikin hippuja Lapin kultamailta", ja Veikko Juntusen säveltämä ”Olet syvällä sydämessäin”, jonka Havakka levytti ensimmäisen kerran vuonna 1999 albumilla "Muistot ei kuole koskaan".


title: Joki ja tuuli

text: Albumin nimikappaleen sävellys on irlantilainen kansanlaulu ”Danny Boy”, johon suomenkieliset sanat on tehnyt Seija Vuoma. Alkuperäiset sanat irlantilaiseen laulun on tehnyt Frederic Weatherly.


title: Joki ja tuuli

text: Albumi julkaistiin vuonna 2013 helmikuun 13. päivä. Albumi on Arja Havakan ensimmäinen studioalbumi yli kymmeneen vuoteen. Edellinen oli vuonna 2002 julkaistu "Hän saavu ei". Väylän pyörre -sivuston arvostelussa Arto Junttila kiitti albumin musiikkia tanssittavuudesta ja sujuvuudesta sekä laulajan äänen tummasta sävystä ja persoonallisuudesta. Albumin nimikappale ”Joki ja tuuli” julkaistiin samana vuonna myös AXR Musicin kokoomalevyllä "Eläköön iskelmä vol. 2".


title: Ann-Mari Grönvik

text: Ann-Mari Grönvik, o. s. "Nordman" (26. maaliskuuta 1896 Helsinki – 31. tammikuuta 1980 Helsinki) oli suomalainen kääntäjä ja ruotsin kielellä kirjoittanut kirjailija. Hän käytti myös nimimerkkejä "Ellen Almark" ja "Eric Moreton".


title: Ann-Mari Grönvik

text: Grönvikin vanhemmat olivat esittelijäsihteeri Johan Alfred Nordman (1848–1942) ja Sigrid Anna Helena de la Chapelle (1862–1948). Hän oli naimisissa päätoimittaja Axel Adolf Emil Grönvikin (1897–1992) kanssa.


title: Ann-Mari Grönvik

text:
Nimellä "Ann-Mari Grönvik":
Nimimerkillä "Ellen Almark" (Ann-Mari Grönvikin ja Ebba von Bonsdorffin yhteisesti käyttämä nimimerkki):
Nimimerkillä "Eric Moreton":
Nimellä "Ann-Mari Nordman":


title: Ann-Mari Grönvik

text:
Nimellä "Ann-Mari Nordman":
Nimellä "Ann-Mari Grönvik":


title: Kaisa Salmi

text: Kaisa Johanna Salmi (s. 1968, Helsinki, Suomi) on suomalainen installaatio-, performanssi-, yhteisö-, ja ympäristötaiteilija.


title: Kaisa Salmi

text:
Hänet tunnetaan muun muassa mittavista ympäristötaideteoksistaan, kuten eduskuntatalon portaille (2007) ja Turun tuomiokirkon edustalle (2008) sommitelluista gerbera-asetelmista. Muita uutisoituja ja huomioita herättäneitä ympäristöteoksia ja performansseja ovat olleet muun muassa Helsingin Narinkkatorille Helsinki-viikolle muovijätteistä tehty teos "Muovivyöry" (2010), Lahdessa 28. huhtikuuta 2013 tuhansia osallistujia kerännyt "Fellmanin pelto - "elävä monumentti"" -suurperformanssi ja siitä tehty elokuva sekä Oulun keskustassa elokuussa 2013 Pakkahuoneenkadun peittänyt 34 000 ruusupensaasta koottu teos.
Salmi on koulutukseltaan taiteen maisteri Aalto-yliopistosta (2011), teatteritaiteen maisteri valosuunnittelussa Teatterikorkeakoulusta (2006) ja tekee parhaillaan (vuonna 2013) taidekasvatuksen väitöskirjaa Aalto-yliopistossa.


title: Kaisa Salmi

text: Salmi on palkittu 1. palkinnolla ympäristötaidekilpailussa Helsingissä vuonna 2010 ja hänet valittiin Suomen instituutin vuoden 2011 suomalaiseksi taiteilijaksi Virossa.


title: I. Grekova

text: I. Grekova (, oikealta nimeltään Jelena Sergejevna Venttsel, Еле́на Серге́евна Ве́нтцель; 21. maaliskuuta 1907 Tallinna – 14. huhtikuuta 2002 Moskova) oli venäläinen kirjailija ja matemaatikko.


title: I. Grekova

text: Jelena Venttsel syntyi opettajaperheeseen. Hän valmistui Leningradin yliopiston fysiikan ja matematiikan tiedekunnasta vuonna 1929 ja työskenteli vuodesta 1935 lähtien Žukovskin lentosota-akatemiassa Moskovassa ja vuosina 1968–1986 Moskovan rautatieinsinööri-instituutissa. Venttselin tieteelliset tutkimukset käsittelevät soveltavaa matematiikkaa. Hänestä tuli tekniikan tohtori vuonna 1954 ja professori vuonna 1955.


title: I. Grekova

text: ”Matemaattisella” salanimellä I. Grekova (venäjän "igrek" – tuntematonta tarkoittava y) esiintyneen Venttselin kirjailijanura alkoi vuonna 1957. Hän tuli tunnetuksi "Novyi mir" -lehdessä ilmestyneistä kertomuksistaan "Za prohodnoi" (”Portin takana”, 1962) ja "Damski master" (”Kampaaja”, 1963). Niitä seurasivat muun muassa pienoisromaanit "Na ispytanijah" (”Kokeissa”, 1965), "Malenki Garusov" (”Pikku-Garusov”, 1970), "Kafedra" (”Oppituoli”, 1978) ja "Leskien laiva" ("Vdovi parohod", 1981) sekä romaani "Porogi" (”Kynnykset”, 1984). 1960–1970-lukujen ”kaupunkilaisproosaan” liittyvä kirjailija tunnetaan neuvostoliittolaisen sivistyneistön ja arkielämän tarkkanäköisenä ja myötätuntoisena kuvaajana, joka Natalja Baranskajan tavoin tuo esille aikansa kirjallisuudessa harvinaisen naisnäkökulman. Grekova kirjoitti myös runo- ja proosamuotoisia lastenkirjoja.


title: Kirsti Toppari

text: Kirsti Hilja Julia Toppari (o.s. Harmaja, ent. Joutsia; 31. elokuuta 1923 Helsinki – 1. marraskuuta 2018 Espoo) oli suomalainen toimittaja, koulutukseltaan yhteiskuntatieteiden maisteri. Hän työskenteli "Helsingin Sanomissa" vuodesta 1950 alkaen ja "Aku Ankan" päätoimittajana vuosina 1978–1988.


title: Kirsti Toppari

text: Toppari aloitti työskentelyn Sanoma-yhtiössä vuonna 1950 ja loi uransa "Helsingin Sanomien" palveluksessa. Hän oli "Helsingin Sanomien" ”Nuorten posti” -palstan ensimmäinen toimittaja vuosina 1954–1968, ja vastasi lähes 20 vuotta yksinään myös lehden yleisönosaston toimittamisesta ennen siirtymistään vuonna 1978 saman yhtiön julkaisemaan "Aku Ankkaan".


title: Kirsti Toppari

text: Yhdessä Kaija Hackzellin kanssa Toppari toimitti "Helsingin Sanomissa" vuosina 1966–2001 ilmestynyttä paikallishistoriallista ”Helsingin vanhoja kortteleita” -artikkelisarjaa, jonka sisältö koottiin kuudeksi kirjaksi. Loppuvaiheessa Hackzell teki sarjaa yksin, ja kaksi viimeistä kirjaa ovat kokonaan hänen kirjoittamiaan. Toppari ja Hackzell palkittiin molemmat työstään vuonna 2001 kultaisella Helsinki-mitalilla.


title: Kirsti Toppari

text: Toppari myös toimitti isosisaruksestaan Saima Harmajasta kertovat teokset "Palava Elämä: Saima Harmajan päiväkirjaa ja kirjeitä" (1985) sekä "Varhainen Kevät: lisälehtiä Saima Harmajan päiväkirjoihin" (1977). Lisäksi hän kirjoitti helsinkiläisistä rakennuksista kertovat historiikit "Vanha kauppahalli" (1979), "Vinttikamarista se alkoi: Pohjolan tie talosta taloon" (yhdessä Kaija Hackzellin kanssa, 1982) ja "Satavuotias Ulrikasborg" (2007) sekä suomensi useita Disneyn sarjakuva- ja kuvakirjoja.


title: Kirsti Toppari

text: Kirsti Topparin vanhemmat olivat kansantaloustieteen professori Leo Harmaja ja taloustieteilijä Laura Harmaja. Topparilla oli yksi isoveli, Tapani Harmaja, joka kuoli hävittäjälentäjänä talvisodassa. Topparilla oli myös kaksi isosiskoa, Outi Harmaja sekä runoilijana tunnettu Saima Harmaja. Topparin elämää varjostivat sisarusten nuoret kuolemat: Outi menehtyi 1936, Saima 1937 ja Tapani 1940. Muiden Harmajan perheen jäsenten kuoltua Toppari tarjosi jälkipolville ensi käden tietoa Saima Harmajan elämästä teoksillaan.


title: Kirsti Toppari

text: Topparin ensimmäinen puoliso oli tehtaanisännöitsijä Gösta Vilhelm Joutsia (ent. Johansson). Kasvitieteilijä Harri Harmaja on heidän poikansa. Hänen toinen puolisonsa vuodesta 1950 oli ekonomi Unto Toppari.


title: Kirsti Toppari

text: Sota-aikana Toppari palveli Lottana.


title: Armas Paasonen

text: Paasosen vanhemmat olivat jarrumies Erik Johan Paasonen ja Maria Helena Topiasson. Hän kävi vain kansakoulun mutta opiskeli myöhemmin Kulutusosuuskuntien Keskusliiton osuuskauppakoulussa ja suoritti kauppakoulun oppimäärää vastaavan kurssin.


title: Armas Paasonen

text: Paasonen työskenteli lämmittäjänä, laivan koneenkäyttäjänä ja konepajan työmiehenä 1900–1903. Hän oli valtion rautateiden palveluksessa vaihdemiehenä 1904–1918 mutta erotettiin Suomen sisällissodan jälkeen. Hän oli vankilassa poliittisista syistä 1918–1919 ja toimi vapaudttuaan osuuskaupan hoitajana Sonkajärvellä 1919–1928. Paasonen pääsi uudelleen rautateiden palvelukseen 1929 ja työskenteli sitten vaihdemiehenä ja junamiehenä. Hän oli agentuuriliikkeen johtajana 1945–1946. Paasonen toimi myös sosialidemokraattisen puolueen puhujana ja luennoitsijana.


title: Armas Paasonen

text: Paasonen oli kansanedustajana 1911–1917, 1917–1918, 1924–1929, 1930–1933 ja 1936–1945 edustaen Kuopion läänin läntistä vaalipiiriä. Hän kuului myös Kuopion kaupunginvaltuustoon ja Iisalmen maalaiskunnan kunnanvaltuustoon. Paasonen oli sosialidemokraattisen puolueen puolueneuvoston jäsen.


title: Armas Paasonen

text: Armas Paasonen oli naimisissa vuodesta 1916 Edit Elvira Piiraisen kanssa.


title: Aleksanteri Metsävuori

text: Aleksanteri (Nikolai) Metsävuori (sukunimi alk. "Schukoff"; 1881 Sippola – 6. toukokuuta 1918 Valkeala) oli suomalainen työmies joka toimi Suomen sisällissodan aikana Kouvolan asemakomissaarina.


title: Aleksanteri Metsävuori

text: Metsävuoren isä oli venäläinen ja äiti suomalainen. Hän työskenteli ennen sotaa eri puolilla Suomea ja oli viimeksi työssä Kymintehtaalla. Suomen sisällissodan alettua Metsävuoresta tuli Kouvolan rautatieaseman asemakomissaari. Hänen tehtäviinsä kuului junien ja matkustajien tarkastus vakoojien ja sabötöörien kiinnisaamiseksi. Metsävuori kuljetti myös junalla Kouvolaan muualta tuodut vangit asemalta kuulusteltavaksi Kouvolan miliisitalolle. Hänen kerrotaan osallistuneen myös itse vankien teloituksiin ns. Tommolan veripellolla.


title: Aleksanteri Metsävuori

text: Suurikokoinen, juoppona pidetty ja karskisti esiintyvä Metsävuori oli sodan aikana Kouvolassa hyvin näkyvä henkilö johon henkilöitiin punainen terrori. Sen sijaan paljon merkittävämmässä asemassa olleet punaisten tutkintakomitean puheenjohtaja Vihtori Saarinen ja Oskar Sundman jäivät suurelle yleisölle tuntemattomiksi.


title: Aleksanteri Metsävuori

text: Valkoiset ampuivat Metsävuoren Kouvolan valtauksen jälkeen toukokuun alkupäivinä kolmen muun punaisen kanssa ilman kenttäoikeuden tuomiota Tommolan veripellolle. Teloitusta johti Kouvolan komendanttina toiminut Martti Eklund.


title: Vladimir Ghika

text: Vladimir Ghika (s. 1873 Konstantinopoli – 1954, Jilava, Romania) oli romanialainen prinssi. Hän kuoli vankilassa kommunismin uhrina, kun hän kieltäytyi luopumasta katolisesta uskostaan. Paavi julisti hänet autuaaksi vuonna 2013.


title: Vladimir Ghika

text: Hän oli kääntynyt ortodoksista katoliseksi vuonna 1902 ja hänet vihittiin roomalais-katoliseksi papiksi vuonna 1923. Hän luopui omaisuudestaan köyhien hyväksi ja auttoi koleran, tuberkuloosin ja maanjäristysten uhreja.


title: Vladimir Ghika

text: Romanian kommunistinen hallinto syytti häntä "Vatikaanin vakoojaksi" ja vankilassa häntä kidutettiin raakalaismaisesti. Hän kuoli Jilavan vankilassa 1954.


title: Cody Goloubef

text: Cody Goloubef (s. 30. marraskuuta 1989 Oakville, Ontario) on kanadalainen jääkiekkopuolustaja, joka pelaa AHL-joukkue Stockton Heatissa.


title: Cody Goloubef

text:
Amatöörinä Goloubef pelasi University of Wisconsin–Madisonin miesten jääkiekkojoukkueessa. Hänet valittiin edustamaan Kanadaa jääkiekon nuorten maailmanmestaruuskilpailuissa 2009, jossa joukkue voitti kultaa.
Goloubef valittiin toisen kierroksen seitsemäntenä pelaajan vuoden 2008 varaustilaisuudessa Columbus Blue Jacketsin toimesta. Hän allekirjoitti kolmen vuoden tulokassopimuksen 29. huhtikuuta 2010. Goloubef teki uransa ensimmäisen NHL-maalin San Jose Sharksia vastaan 11. helmikuuta 2013. Blue Jackets jatkoi kesällä 2013 Goloubefin sopimusta vuodella.


title: Ville Kyrönen

text: Wilhelm ”Ville” Kyrönen (14. tammikuuta 1891 Nilsiä – 24. toukokuuta 1959 New York Yhdysvallat) oli suomalainen kestävyysjuoksija. Hän kilpaili vuoden 1912 kesäolympialaisissa maastojuoksukilpailussa. Henkilökohtaisessa kilpailussa hän sijoittui seitsemänneksi. Suomen joukkue voitti juoksussa joukkueolympiahopeaa, mutta koska Kyrönen oli neljänneksi nopein suomalainen, häntä ei laskettu kuuluvaksi Suomen joukkueeseen. Kilpailussa vain maan kolmen nopeimman pisteet vaikuttivat joukkueen sijoitukseen. Lisäksi hän kilpaili maratonjuoksussa vuosien 1924 ja 1932 kesäolympialaisissa.


title: Federal

text: Federal oli vuosina 1901-1903 sekä 1907-1909 valmistettu automerkki, jota valmisti kaksi eri yhdysvaltalaista autotehdasta.


title: Federal

text: 1901-1903 valmistetut Federal-autot olivat höyryautoja. Autotehdas valmisti höyrymoottorisia Federal-autoja Brooklynissa. Niissä oli 2-sylinterinen 10 hevosvoiman eli 7 kilowatin moottori, ja voimansiirto oli ketjun välityksellä.


title: Federal

text:
1907-1909 valmistetut Federal-autot olivat bensiinikäyttöisiä autoja ja niitä valmisti toinen
Federal-autotehdas Chicagossa. Ensimmäisissä malleissa oli kaksitahtinen 9 kilowatin (12 hevosvoiman) ottomoottori. Myöhempiin malleihin laitettiin 10 kilowatin (14 hevosvoiman) 2-sylinterinen ilmajäähdytteinen bokser-moottori.


title: Federal

text: Cars: Cars Collection, Suuri Tietokirja Autoista, osa 12, 1987


title: Eino Seppälä

text: Eino Seppälä (11. marraskuuta 1896 Virolahti – 4. huhtikuuta 1968 Imatra) oli suomalainen kestävyysjuoksija. Hän oli voittamassa kultaa 3 000 metrin juoksun joukkuekilpailussa vuoden 1924 kesäolympialaisissa. Samoissa olympialaisissa hän osallistui myös 5 000 metrin juoksuun, jossa sijoittui viidenneksi.


title: Eino Seppälä

text: Seuratasolla Seppälä edusti ensin Virolahden Sampoa ja myöhemmin myös Haminan Tarmoa.


title: Boom Kah

text: Boom Kah on Robinin 4. lokakuuta 2013 julkaistu kolmas albumi. Albumista julkaistiin normaaliversion lisäksi myös kaksi eri erikoispainosta, joissa on mukana ylimääräisiä kappaleita. Myös iTunes-verkkomusiikkikaupassa myynnissä olevassa albumissa on bonuskappaleita. Spotifyssa albumin yhteydessä on remix VilleGallen kanssa tehdystä kappaleesta ”Eeppinen”.


title: Boom Kah

text: Albumia myytiin heti ilmestymispäivänä tuplaplatinalevyyn oikeuttava määrä, 40 000 kappaletta. "Boom Kah" nousi ensimmäisellä listaviikollaan Suomen virallisen albumilistan toiselle sijalle. Sittemmin se on ollut albumilistan ensimmäisellä sijalla neljänä viikkona. Vuoden 2013 loppuun mennessä albumia oli myyty nelinkertaiseen platinalevyyn oikeuttava määrä, yli 83 000 kappaletta.


title: Boom Kah

text: Albumin nauhoitukset aloitettiin alkuvuodesta 2013. Albumille kappaleita ovat tehneet Robinin lisäksi Jimi Constantine, Jonas Olsson, Pekka Eronen, Risto Asikainen, Joonas Angeria, Eppu Kosonen, Simo Reunamäki, Joonathan Kettunen, DJPP ja Kyösti Salokorpi. Tuottajina albumilla ovat Jukka Immonen, Joonas Angeria, MGI, Jonas Olsson, Street Kobra ja Kyösti Salokorpi.


title: Boom Kah

text: Robin on kertonut "Boom Kah" -albuminsa olevan äänimaailmaltaan modernimpi, verrattuna kahteen edelliseen albumiin. Albumin sanoitusten teemoina ovat muun muassa vapaus, onnellisuus ja erilaisuus. ”Anonyymit ja nimimerkit” -kappale kertoo nettikiusaamisesta, ”Tilttaamaan” nettichattailysta ja ”Erilaiset” ihastumisesta.


title: Boom Kah

text: Keskisuomalaisen arviossa levyn tanssipop-linjaa kehutaan luontevaksi jatkoksi kahdelle edelliselle albumille, mutta albumin kappaleiden takaa löytyvien säveltäjien suurta määrää moititaan. Arvion mukaan kappaleita yhdistää ”pakottava tarve päästä mahdollisimman nopeasti kertosäkeeseen”. Säveltäjistä Kyösti Salokorpea ja Street Kobraa kehutaan (kappaleet ”Kävele mun kaa” ja ”Eeppinen”), kun taas levyn kahden ensimmäisen singlen (”Boom Kah” ja ”Erilaiset”) sävellyksessä mukana olleen Risto Asikaisen sanotaan olevan ”totaalisen hukassa”. Arvostelun mukaan "Boom Kah" ei ole toimiva kokonaisuus, mutta se on toimiva pop-levy albumin kohderyhmään kuuluville. Aikuisten esiteini-ikäisille tekemiä tekstejä kuvaillaan ”hellyttäväksi hömpäksi” ja kömpelöiksi, mutta niiden hyväntahtoisuutta kuitenkin kiitetään.


title: Boom Kah

text: Nuorgamin arvioi albumin kappaleet yhdentekeviksi, vaikka sävellykset ovatkin hetkittäin hyviä. Kappaleiden melodiat ovat yksinkertaisia, jotka ovat tulleet tutuksi jo Robinin esikoissinglestä ”Frontside Ollie”. Nuorgam nostaa albumin parhaiksi kappaleiksi nimikappale ”Boom Kah'in” sekä kappaleet ”Onnellinen” ja ”Neon”.


title: Boom Kah

text: Albumin ensimmäisenä singlenä julkaistiin levyn nimikappale ”Boom Kah”, jolla ovat mukana rap-artistit Mikael Gabriel ja Uniikki. Kappale sai ensisoittonsa YleX-radiokanavalla 30. elokuuta 2013. Samana päivänä myös kappaleen musiikkivideo sai ensiesityksensä Linnanmäen-huvipuistossa järjestyssä tapahtumassa. Videon ovat ohjanneet Ville Salminen ja Rise.


title: Boom Kah

text: Albumin toinen single ”Erilaiset” julkaistiin 16. lokakuuta 2013. Kappale on vuoden 2013 Nenäpäivä-kampanjan tunnuskappale. Kappaleen musiikkivideo on kuvattu Itä-Afrikassa sijaitsevassa Burundissa sekä Suomenlinnassa. Digitaalisen julkaisun lisäksi singlestä julkaistiin myös kaupoissa myytävä single, jossa on mukana kappaleen musiikkivideo ja sen kuvauksissa kuvattu videopäiväkirja. Single on myynyt singlen platinalevyyn oikeuttavan määrän, yli 10 000 kappaletta.


title: Boom Kah

text: Kolmas single, ”Onnellinen”, julkaistiin 7. helmikuuta 2014. Jaakko ja Kusti Mannisen ohjaama musiikkivideo kuvattiin vuoden 2013–2014 vaihteessa Puerto Platassa, Dominikaanisessa tasavallassa. Video sai ensiesityksensä YleX-radioaseman verkkosivuilla singlen julkaisupäivänä.


title: Hey, Soul Sister

text: Hey, Soul Sister on amerikkalaisen rock-artisti Trainin kappale, jonka sanoittivat Patrick Monahan, Amund Bjørklund, sekä Espen Lind. Kappale julkaistiin heidän viidennen, Save Me, San Francisco-studioalbumin ensimmäisenä singlenä.


title: Hey, Soul Sister

text: Kappale sijoittui Billboard Hot 100-listalla kolmannelle sijalle, joka on artistin kaikista paras sijoitus kyseisellä listalla. 21. syyskuuta 2012 kappaletta oli myyty Yhdysvalloissa yli 6 miljoonaa digitaalista kopiota. Se oli vuoden 2010 myydyin kappale iTunes Storessa, sekä vuoden 2010 toiseksi parhaiten Yhdysvalloissa myynyt kappale. Se on samalla yhtyeen tähän mennessä menestynein single, sillä se on sijoittunut listojen kärkisijoille 16 eri valtiossa.


title: Edward Wood Halifax

text: Edward Frederick Lindley Wood, Halifaxin ensimmäinen jaarli (vuosina 1925–1934 "paroni Irwin", 1934–1944 "Halifaxin varakreivi"; 16. huhtikuuta 1881 Powderhamin linna, Devonshire – 23. joulukuuta 1959 Garrowby Hall, lähellä Yorkia, Yorkshire) oli brittiläinen konservatiivipoliitikko, joka oli Neville Chamberlainin hallituksen ulkoministerinä vuosina 1938–1940. Hänet muistetaan Saksaan suunnatun myönnytyspolitiikan edustajana. Halifax toimi myös Intian varakuninkaana 1926–1931 ja Britannian suurlähettiläänä Yhdysvalloissa 1941–1946.


title: Edward Wood Halifax

text: Wood syntyi Powderhamin linnassa Devonshiressä. Hänen isänsä oli Halifaxin toinen varakreivi Charles Lindley Wood, joka oli tunnettu kirkonmies ja anglokatolisuuden johtaja Yorkshiren alueella. Woodin vasen käsivarsi oli syntymästä saakka surkastunut eikä hänellä siksi ollut vasenta kättä. Hän oli alkujaan isänsä neljäs poika, mutta hänen kolme isoveljeään kuolivat varhain ja siten hänestä tuli yhdeksänvuotiaana tämän perillinen. Wood kävi koulunsa Etonissa ja Oxfordin Christ Churchissa. Vuonna 1903 hänet valittiin Oxfordin All Souls Collegen jäseneksi. Wood edusti vuosina 1910–1925 Yorkshiren Riponia parlamentin alahuoneessa ja kuului konservatiivien ryhmään. Ensimmäisen maailmansodan aikana hän palveli länsirintamalla Yorkshiren rakuunarykmentin majurina ja oli 1917–1918 virkamiehenä asevelvollisuusministeriössä. Sodan jälkeen hän oli 1921–1922 siirtomaa-asioiden alivaltiosihteerinä David Lloyd Georgen hallituksessa, 1922–1924 opetusministerinä Andrew Bonar Law’n ja Stanley Baldwinin hallituksissa sekä 1924–1925 maatalousministerinä Baldwinin toisessa hallituksessa.


title: Edward Wood Halifax

text: Wood nimitettiin lokakuussa 1925 Intian varakuninkaaksi ja samalla hänet korotettiin päärinarvoon paroni Irwininä. Hän aloitti tehtävässään 1. huhtikuuta 1926. Hän toimi varakuninkaana vuoteen 1931. Tuona aikana Intiassa oli paljon kansallimielistä kuohuntaa sekä hindujen että muslimien parissa. Irwin pääsi lopulta sopuun Gandhin kanssa. He tekivät maaliskuussa 1931 sopimuksen, jonka mukaan Gandhin kannattajat lopettaisivat kansalaistottelemattomuuskampanjan ja Irwin armahti poliittiset vangit. Intian-komennuksensa jälkeen Irwin palasi Englantiin ja toimi 1932–1935 jälleen opetusministerinä. Hän peri 1934 isältään Halifaxin varakeivin arvon. Sen jälkeen hän oli 1935 sotaministeri, 1935–1937 pienemmän valtiosinetin vartija (Lord Privy Seal), 1935–1938 parlamentin ylähuoneen puhemies ja 1937–1938 valtakunnanneuvoston lordipresidentti (Lord President of the Council). Hän vieraili marraskuussa 1937 sinetinvartijan ominaisuudessa Hermann Göringin ja Adolf Hitlerin luona Saksassa.


title: Edward Wood Halifax

text: Pääministeri Chamberlainin myönnytyspolitiikkaa vastustaneen ulkoministeri Anthony Edenin erottua Halifax nimitettiin 25. helmikuuta 1938 hänen tilalleen. Ulkoministerikausi muodostui Halifaxin uran ristiriitaisimmaksi vaiheeksi. Britannian hallituksen myönnytyspolitiikka huipentui syyskuussa 1938 solmittuun Münchenin sopimukseen, jolla Saksalle annettiin lupa Sudeettialueiden miehitykseen. Muun muassa Eden ja Winston Churchill arvostelivat sopimusta, mutta se nautti alkuun useimpien kansalaisten tukea, sillä se näytti estävän sodan syttymisen. Hitler ei kuitenkaan pitänyt sitoumuksiaan ja syksyllä 1939 tapahtumat etenivät toisen maailmansodan syttymiseen. Kun Chamberlain joutui eroamaan pääministerin tehtävistä toukokuussa 1940, hän toivoi Halifaxista seuraajaansa. Lopulta Chamberlain, Halifax ja Churchill kuitenkin sopivat keskenään, että uudeksi pääministeriksi tulisikin Churchill eikä Halifax. Halifax jatkoi ulkoministerinä Churchillin hallituksessa, kunnes hän siirtyi joulukuussa 1940 suurlähettilääksi Washingtoniin. Eden palasi hänen tilalleen ulkoministeriksi.


title: Edward Wood Halifax

text: Halifax toimi suurlähettiläänä Washingtonissa 1941–1946 ja edisti liittoutuneiden yhteistyötä. Hänet palkittiin 1944 Halifaxin jaarlin arvolla. Hän oli myös Britannian edustajana Yhdistyneiden kansakuntien perustavassa kokouksessa San Franciscossa 1945. Halifax julkaisi 1957 muistelmateoksen "Fullness of Days", jossa hän puolusti kiisteltyä myönnytyspolitiikkaansa.


title: Valkopyrstökerttu

text: Valkopyrstökerttu ("Poliolais lopesi") on herttujen heimoon kuuluva varpuslintu.


title: Valkopyrstökerttu

text: Valkopyrstökerttua tavataan Kamerunissa, Päiväntasaajan Guineassa ja Nigeriassa. Se o yhä paikallisesti yleinen, mutta vähenemässä elinympäristöjen tuhooutmisen vuoksi. Laji on luokiteltu silmälläpidettäväksi.


title: Valkopyrstökerttu

text: Valkopyrstökerttu elää tiheissä ja kosteissa metsissä keskikorkeuksissa ja vuoristoissa.


title: Viimeinen auringonnousu

text: Viimeinen auringonnousu on Markku Ropposen vuonna 1994 ilmestynyt rikosromaani. Vanha sotaveteraani murhataan asuntoonsa. Teosta epäillään vahtimestari Veikko Ojalaa, joka ei kuitenkaan tunnusta tekoa, mutta tuomitaan silti vankilaan. Hän pakenee etsiäkseen oikean murhaajan. Toinen päähenkilö on rikosetsivä Kalle Jantomaa, joka kollegoineen yrittää saada kiinni Ojalan.


title: Mikko Simula

text: Mikko Simula (s. 12. toukokuuta 1973 Helsinki) on entinen suomalainen jalkapalloilija. Pelipaikaltaan hän oli oikea laitalinkki.


title: Mikko Simula

text: Simula on edustanut urallaan Helsingin Jalkapalloklubia, Finnairin Palloilijoita, Pallokerhoa-35, Atlantis FC:tä, AC Allianssia, FC Kiffeniä, Tikkurilan Palloseuraa sekä SexyPöxyjä. Veikkausliiga-debyyttinsä hän teki HJK:n riveissä 31. heinäkuuta 1991 ottelussa Mikkelin Palloilijoita vastaan. Hän pelasi urallaan yhteensä 159 pääsarjaottelua, joissa hän teki 22 maalia. Simula on pelannut poikamaajoukkueissa yhteensä kahdeksan ottelua ja Suomen futsalmaajoukkueessa seitsemän ottelua, joissa hän on tehnyt yhden maalin.


title: Joni Järviö

text:
Joni Järviö (s. 17. heinäkuuta 1992 on sysmäläissyntyinen salibandymaalivahti. Järviö aloitti uransa Bandy Boys -88 -seurassa, jossa saavutti mm. useita Itä-Suomen mestaruuksia juniorisarjoissa.
Kahden 2. divisioonakauden jälkeen, jotka Järviö pelasi Sysmässä BB-88:n riveissä, hänet ostettiin KooVee:n edustusjoukkueeseen ja A-junioreihin Tampereelle. Lisäksi hän torjui nuorten U-19 MM-kultaa Saksassa 2011.


title: Joni Järviö

text: Kauden 2013-2014 hän on Suomen A-maajoukkueen harjoitusringissä sekä liigajoukke KooVee:n selkeä ykkösmaalivahti. KooVee:n kanssa sopimus on katkolla tämän kauden jälkeen.


title: Joni Järviö

text: Vuonna 2014 Järviö siirtyi Kooveesta Classiciin.


title: OM (auto)

text: OM eli Officine Meccaniche oli vuosina 1918–1934 valmistettu italialainen automerkki. Tehdas valmisti näinä vuosina henkilö- ja kilpa-autoja. 1928 tehdas muutti nimensä "O.M. Fabbrica Bresciana di Automobili"ksi, joka pysyi yhtiön nimenä niin kauan kuin se säilyi itsenäisenä autotehtaana eli vuoteen 1934 .


title: OM (auto)

text: OM 467 esiteltiin vuonna 1921, joka menestyi hyvin autokilpailuissa. Moottorin iskutilavuus oli 1410 cm3, tehoa yli 14 kW (yli 20 hv). Vaihteita oli kolme, mutta peruutusvaihde puuttui. OM 467 oli tuotannossa vain yhden vuoden.


title: OM (auto)

text: Vuonna 1933 Fiat-yhtymän otettua OM-tehtaan haltuunsa se keskittyi hyötyajoneuvojen (linja-autot ja kuorma-autot), traktorien, trukkien, merimoottoreiden sekä rautatiekaluston ja junanosien valmistamiseen. Samalla OM-merkkisten henkilöautojen valmistus loppui.


title: OM (auto)

text: Ensimmäinen sodanjälkeinen malli oli vuonna 1950 esitelty kevyt kuorma-auto Leoncino, jota myytiin paljon. Sitä seurasivat vuosina 1957–1964 mallit Tigrotto, Tigre, Lupetto, Cerbiatto ja Daino. Vuonna 1975 OM-merkki sulautettiin Iveco-merkkiin, jolloin OM automerkkinä katosi.


title: Oodi (kappale)

text: Oodi on Katri Ylander & Yksinäinen yhtye -kokoonpanon kappale, joka julkaistiin yhtyeen syyskuussa 2013 julkaistun "Uusi maa"-albumin toisena singlenä. Kappale jaettiin radioille 23. elokuuta ja julkaistiin digitaalisesti viikkoa myöhemmin, 30. elokuuta 2013. Kappaleen on sanoittanut ja säveltänyt Ylander ja Matti Salovaara.


title: Oodi (kappale)

text: Alkuvuodesta 2014 kappaleesta julkaistiin uusi versio lisänimellä "Power Mix", joka nousi Yle Radio Suomen soitetuimmaksi kappaleeksi tammikuun lopussa 2014.


title: Oodi (kappale)

text: Kappaleesta on julkaistu myös musiikkivideo, jonka on ohjannut Ylander ja Salovaara yhdessä Mikko Haataisen kanssa.


title: Erkki Hedmanson

text: Erkki Juhani Hedmanson (1921 – 16. heinäkuuta 1976) oli suomalainen diplomaatti. Hän oli koulutukseltaan valtiotieteiden maisteri, ja hän oli suurlähettiläs Lagosissa 1973–1976.


title: Lasse Heikinheimo

text: Lauri Johannes (Lasse) Heikinheimo (vuoteen 1935 Heikel; 4. kesäkuuta 1917 Simo – 21. huhtikuuta 2000 Helsinki) oli suomalainen metsätieteilijä, koulutukseltaan maatalous- ja metsätieteiden tohtori (1954). Hän oli Metsäntutkimuslaitoksen metsäekonomian tutkimusosaston kansantaloudellisen metsäekonomian professori vuosina 1963–1984. Hän tutki erityisesti työvoimakysymyksiä sekä metsätalouden ja metsäteollisuuden suunnittelua.


title: Sezen Aksu

text: Sezen Aksu (s. 13. heinäkuuta 1954) on turkkilainen popmusiikkia esittävä laulaja. Hän aloitti uransa 1970-luvun puolessavälissä. Hänestä käytetään myös lempinimeä "Minik Serçe".


title: Shankar

text: Shankar voi tarkoittaa ainakin seuraavia:


title: Hexenhaus

text: Hexenhaus oli vuosina 1983–1987 toiminut suomalainen goottirock-yhtye.


title: Hexenhaus

text: Muiden goottiyhtyeiden tapaan myös Hexenhaus oli tunnettu erityisen synkistä sanoituksistaan. Soundi-lehden arvostelija kuvasi yhtyettä "yhtä synkäksi kuin Pyhät Nuket, Musta Paraati ja Sielun Veljet yhteensä". Hexenhaus julkaisi ainoastaan yhden singlen vuonna 1984. Lisäksi yksi yhtyeen kappale oli mukana 1987 ilmestyneellä kokoelma-EP:llä "Antakke leippä".


title: Hexenhaus

text: Vuonna 2013 Ektro Records julkaisi Hexenhausin koko tuotannon kokoelma-albumilla "Jumalan kosto 1984–1987". Se sisältää aiemmin ilmestyneiden levytysten lisäksi demo- ja livenauhoituksia.


title: Metronome (kappale)

text: Metronome (suom. metronomi) on brittiläisen Manicured Noise -yhtyeen single vuodelta 1980.


title: Metronome (kappale)

text: Se on ilmestynyt luettelotunnuksella PRE 003. Taustalla on levy-yhtiö Charisma Records. Single on painettu etiketittömälle kokomustalle vinyylille ja se on tehty Englannissa.


title: Metronome (kappale)

text: Singlen toinen kappale on sanaton sävellys nimeltään "Moscow 1980", ja se viittaa tuona vuonna pidettyihin Moskovan olympialaisiin. Kappale päättyy juoksijan hengitysääniin urheilusuorituksen päättyessä.Erään arvion mukaan kappale "Moscow 1980" on oudon epämiellyttävää ja merkityksetöntä muzakia ja ennakoi yhtyeen välitöntä ja varmaa vaipumista unohduksiin: "Last time around, Manicured Noise produced an oddly unlovable, pointless piece of muzak called ´Moscow 1980´, which signalled imminent oblivion in no uncertain fashion;".


title: Manicured Noise

text: Manicured Noise oli brittiläinen post punk -yhtye.


title: Manicured Noise

text: Vuonna 1980 siltä ilmestyi single "Metronome / "Moscow 1980" " luettelotunnuksella PRE 003. Taustayhtiö oli Charisma Records Ltd ja kappaleiden tekijä Walsh.


title: Manicured Noise

text: Samana vuonna ilmestyi single "Faith" / "Freetime" (PRE 006). New Musical Express -lehden singlepalstalla yhtye mainittiin viikon kehittyneimmäksi ja sitä verrattiin rytmiikaltaan Talking Headsiin. Saksofoni ja laulusuoritus olivat tarpeeksi omaperäisiä pelastamaan yhtyeen suoranaiselta imitoinnilta. "Faith" oli arvioijan mielestä suurenmoista vakavasti otettavaa tanssimusiikia: "a marvellous piece of serious dance music". Yhtye oli kokemassa miehistönvaihdoksia.


title: Ikikukat

text: Ikikukat ("Rhodanthe") on asterikasvien heimoon kuuluva kasvisuku. Tunnettuja lajeja on noin 60.


title: Ikikukat

text: Ikikukat ovat korkeudeltaan 20–40 cm. Kukkien värejä ovat valkoinen, keltainen, vaaleanpunainen ja punainen.


title: Ikikukat

text: Ikikukkia esiintyy luonnonvaraisina Etelä-Afrikassa ja Australiassa.


title: Ikikukat

text: Kasvi viihtyy kosteahkossa maassa aurinkoisella kasvupaikalla.


title: Ikikukat

text:
Kelta-, ruso- ja herttaikikukkaa käytetään yksivutisina kesäkukkina. Niitä käytetään myös leikkokukkina ja kuivakukkina.
Siemenet voidaan kylvää suoraan avomaalle, mutta taimet voidaan myös esikasvattaa huhtikuun loppupuolella.


Italian hyökkäys Brittiläiseen Somalimaahan () oli Italian ja Brittiläisen kansainyhteisön tukeman Yhdistyneen kuningaskunnan välinen sotatoimi Afrikan sarven alueella toisessa maailmansodassa. Tapahtumat alkoivat 3. elokuuta 1940 Italian Itä-Afrikan joukkojen hyökätessä brittien hallitsemaan Britannian Itä-Afrikkaan. Taistelut päättyivät brittien vetäydyttyä alueelta Adeniin pari viikkoa myöhemmin.


title: Italian hyökkäys Brittiläiseen Somalimaahan

text: Italian julistettua sodan liittoutuneille 10. kesäkuuta 1940 Italian asevoimat eivät olleet valmistautuneet pitkiin sotatoimiin Pohjois- ja Itä-Afrikassa. Tämän seurauksena Benito Mussolini määräsi ainoastaan valtaamaan määrättyjä alueita Egyptin, Sudanin ja Brittiläisen Itä-Afrikan raja-alueilta. Kesäkuun lopulla Italian Itä-Afrikan varakuningas ja kuvernööri ruhtinas Amedeo Savoy d’Aostan esitteli Italian sodanjohdolle () suunnitelmansa hyökätä Brittiläiseen Somalimaahan. Italian kuningas Victor Emmanuel III ja Mussolini hyväksyivät suunnitelman ja se tuli aloittaa elokuun alussa joukkojen ollessa valmiit.


text: Italian joukkojen itäisen sektorin komentajana oli elokuussa 1940 kenraaliluutnantti Guglielmo Nasi. Hänellä oli alaisuudessaan viisi prikaatia, joissa oli kaksikymmentäkolme paikallisista asukkaista koottua siirtokuntapataljoonaa sekä niiden lisäksi kolme mustapaitapataljoonaa ja paikallisia heimojoukkoja. Italialaisilla oli käytössään panssariajoneuvoja, tykistöä sekä lentojoukkoja. Yhteensä joukoissa oli sotilaita noin 24 000.


text: Italian julistaessa sodan Somalimaan brittijoukkojen komentajaksi määrättiin Somalimaan kamelijoukkojen komentaja () everstiluutnantti Arthur Reginald Chater. Elokuun alussa prikaatikenraaliksi ylennetty Chater johti noin 4 000 miehen asevoimia, johon kuuluivat Somalimaan kamelijoukot, Kuninkaana Afrikan kiväärirykmentin () II Nyasamaan pataljoona, Pohjois-Rhodesian rykmentin I pataljoona, Punjabin 15. rykmentin III pataljoona sekä I Itä-Afrikan kevyt kenttätykistöpatteri, jolla oli neljä 3,7 tuuman haupitsia. Adenista saapui 7. elokuuta vahvennuksena Punjabin 2. rykmentin I pataljoona ja vuorokautta myöhemmin Black Watch -rykmentin II pataljoona. Brittijoukoilta puuttuivat tykistö, panssaroidut ajoneuvot sekä panssarintorjunta-aseet.


text: Noin 80 kilometrin päässä rannikosta ja sitä seuraten oli vaikeakulkuinen vuoristo, jonka läpäisi kolme solaa Brittiläisen Somalimaan pääkaupunkiin Berberaan. Suorin reitti kulki Hargeisan kautta suurimman solan läpi. Italian joukot hyökkäsivät kolmena osastona pitkin solia. Läntisin osasto eteni kohti Zeilan rannikkokaupunkia lähellä Ranskan Somalimaan rajaa, keskimmäinen osasto kohti Hargeisaa ja Adadlekia ja itäinen osasto kohti Odweinaa ja Buraota. Läntisen osaston tuli sulkea Ranskan Somalimaan raja ja sitten lähettää joukkonsa kohti itää. Keskimmäisen tuli muodostaa tukikohta Hargeisaan ja sitten pääosin jatkaa hyökkäystä Mirgon solaan kautta Berberaan. Itäisen osaston tuli edetä Odweinaan ja siten suojata keskimmäisen osaston sivusta sekä valmistautua tarvittaessa tukemaan keskustan hyökkäystä.


text: Italian joukot ylittivät rajan Italian Itä-Afrikan () ja Brittiläisen Somalimaan välisen rajan varhain aamulla 3. elokuuta 1940. Kenraaliluutnantti Bertoldin joukot valtasivat 5. elokuuta Zeilan, mikä esti avun saamisen Ranskan Somalimaasta. Joukot jatkoivat rannikko pitkin vallaten Bulharin.


text: Kenraaliluutnantti Carlo De Simonen johtama keskimmäinen osasto kohtasi brittiläiset kamelijoukot Hargeisassa, mutta panssarivaunujen tukemana italialaiset valtasivat kaupungin 5. elokuuta mennessä. Seuraavat kaksi päivää italialaiset järjestivät joukkojensa huoltoa ennen hyökkäyksen jatkamista Karrimin solan läpi pitkin Tug Argania.


text: Prikaatinkenraali Bertellon johtama itäinen osasto, joka koostui lähinnä järjestäytymättömistä paikallisjoukoista, saavutti 6. elokuuta Odeweinan jatkaen etenemistä kohti Adadlea. Chater jakoi kamelijoukot pieniksi partioiksi, joiden tehtävänä oli seurata italialaisten etenemistä sekä mahdollisuuksiensa mukaan häiritä etenemistä. Saman aikaisesti muut joukot vetäytyivät Tug Arganiin.


text: Ensimmäinen brittien puolustustaistelu Tug Arganissa päättyi tappioon.


text: Myöhemmin britit vetäytyivät Berberaan ja evakuoivat joukkonsa "HMAS Hobartille", joka kuljetti sotilaita ja siviilejä Adeniin. Italialaiset valtasivat Berberan 19. elokuuta vallaten koko Brittiläisen Somalimaan, joka liitettiin osaksi Italian kuningaskuntaa. Berberan satamaa käytettiin tukikohtana Italian laivaston sukellusveneille Punaisenmerenlaivueessa.


text: Myöhempinä kuukausina Mussolini määräsi Italian joukot hyökkäämään Brittiläisestä Somalimaasta Sudaniin Karoraan, Gallabatiin, Kurmakiin ja Kassalaan, sekä brittien hallitsemille alueille Keniaan Moyalen ja Bunan ympäriltä. Brittiläinen Somalimaa pysyi Italian miehittämänä kuuden kuukauden ajan, kunnes brittiläiset ja intialaiset joukot hyökkäsivät Berberaan operaatio Appearancessa 16. maaliskuuta 1941, jonka seurauksena britit valtasivat Brittiläisen Somalimaan takaisin.


title: Lyijykerttu

text: Lyijykerttu ("Camaroptera brachyura") eli aiemmalta nimeltään savulyijykerttu on herttujen heimoon kuuluva varpuslintu.


title: Lyijykerttu

text: Lyijykerttua tavataan suuressa osassa Saharan eteläpuolista Afrikkaa. Sen on kuvattu olevan yleinen tai runsaslukuinen monilla alueilla, ja sen kannankehitys on nouseva. Laji on luokiteltu elinvoimaiseksi.


title: Viherlyijykerttu

text: Viherlyijykerttu ("Camaroptera chloronota") on herttujen heimoon kuuluva varpuslintu.


title: Viherlyijykerttu

text: Viherlyijykerttua tavataan Afrikan länsi- ja keskiosissa. Sen on kuvattu olevan paikallisesti yleinen, ja sen kannankehitys on nouseva. Laji on luokiteltu elinvoimaiseksi.


title: Raitakerttu

text: Raitakerttu ("Calamonastes undosus") on herttujen heimoon kuuluva varpuslintu.


title: Raitakerttu

text: Raitakerttua tavataan Angolassa, Botswanassa, Burundissa, Kongossa, Kongon demokraattisessa tasavallassa, Malawissa, Mosambikissa, Namibiassa, Ruandassa, Etelä-Afrikassa, Swazimaassa, Tansaniassa, Sambiassa ja Zimbabwessa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Tummaraitakerttu

text: Tummaraitakerttu ("Calamonastes simplex") on herttujen heimoon kuuluva varpuslintu.


title: Tummaraitakerttu

text: Tummaraitakerttua tavataan Djiboutissa, Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.


title: Kalaharinraitakerttu

text: Kalaharinraitakerttu ("Calamonastes fasciolatus") eli aiemmalta nimeltään isoraitakerttu on herttujen heimoon kuuluva varpuslintu.


title: Kalaharinraitakerttu

text: Kalaharinraitakerttua tavataan Angolassa, Botswanassa, Namibiassa, Etelä-Afrikassa ja Zimbabwessa. Sen on kuvattu olevan paikallisesti yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi.


title: Plaza de España

text: Plaza de España voi viitata muun muassa seuraaviin paikkoihin:


title: Plaza de España

text: Espanja:


title: Plaza de España

text: Dominikaaninen tasavalta:


title: Plaza de España

text: Portugal:


title: Plaza de España

text: Guam:


title: Plaza de España

text: Chile:


title: Plaza de España

text: Yhdysvallat:


title: Plaza de España

text: Italia:


title: Plaza de España

text: Romania:


title: Valaansuomu

text: Valaansuomu tai seepiansuomu on seepia-mustekalojen sisäinen tukiranka, selkäkilpi, joka vastaa anatomisesti muiden nilviäisten kuten kotiloiden ja simpukoiden ulkoista kuorta. Pääasiassa aragoniitti-kalkkia oleva, rakenteeltaan huokoinen mutta kova valaansuomu on valkoinen, pitkän soikea, reunoistaan ohut ja keskeltä paksumpi. Seepiat käyttävät kaasulokerorakenteista suomuaan kelluvuutensa ja uintisyvyytensä säätelyyn.


title: Valaansuomu

text: Näitä "valaskalan suomuja” voi löytää valtamerten rannoille ajautuneina. Noin kahdeksan senttimetrin pituisia suomuja myydään nykyisin kalsiumin lähteeksi lemmikkieläimille kuten häkkilinnuille, kilpikonnille ja akaattikotiloille. Virallinen kauppanimi on "os sepiae ('valaansuomu'), linnuille", mutta lemmikkieläinkaupat myyvät niitä myös seepiansuomu-nimellä.


title: Valaansuomu

text: Aiemmin valaansuomuja on käytetty teollisesti jauhamalla niistä kiillotuspulveria, jota on käytetty muun muassa hammastahnan ja antasidien ainesosana. Niistä on myös kaiverrettu kultaseppien valumuotteja.


title: Drive By

text: Drive By on amerikkalaisyhtye Trainin kappale heidän kuudennelta, California 37-studioalbumilta. Se julkaistiin Yhdysvalloissa 10. tammikuuta 2012 albumin ensimmäisenä singlenä. Kappaleen sanoittivat yhtyeen päälaulaja Patrick Monahan sekä norjalainen sanoittajakaksikko, Espen Lind ja Amund Bjørklund, jotka sanoittivat myös Trainin vuoden 2010 hittikappaleen, "Hey, Soul Sisterin".


title: Drive By

text: "Drive By" ylsi korkeimmillaan 10. sijalle Billboard Hot 100-listalla, ollen yhtyeen kolmas kyseisellä listalla kymmenen parhaan joukkoon päässyt single. 23. heinäkuuta 2012 RIAA palkitsi kappaleen tuplaplatinalla yli 2 miljoonan kappaleen myynnistä Yhdysvalloissa. Kansainvälisesti kappaleesta tuli Top 10-hitti 13 valtiossa. Train esitti kappaleen televisiosarjan 90210 episodissa "Blood Is Thicker Than Mud", jonka ensiesitys oli 23. maaliskuuta 2012. Train esitti Elmon ja Count von Countin kanssa kappaleesta myös parodiaversion nimeltään "Five By" "Seesamtie"-sarjan jaksossa.


title: Grönlannin suuri kanjoni

text: Grönlannin suuri kanjoni on Grönlannin paksun jääpeitteen alla kulkeva lähes 800 km:n pituinen uoma. Sen arvellaan syntyneen noin neljä miljoonaa vuotta sitten. Kanjoni kulkee saaren keskivaiheilta pohjoiseen kohti Pohjoista jäämerta Petermannin jäätikön vuonoon. Kanjonissa arvellaan kulkevan jään sulamisvesiä jäätikön sisäosista rannikolle. Se on maapallon pisin kanjoni. Kanjoni löytyi vuonna 2013. Löytymisestä kertoivat tiedelehti Sciencessä 30. elokuuta 2013 Bristolin, Calgaryn ja Urbinon yliopistojen tutkijat.


title: Mermaid

text: Mermaid on amerikkalaisyhtye Trainin kappale heidän kuudennelta, California 37-studioalbumilta. Se julkaistiin singlenä 27. joulukuuta 2012. Kappaleen sanoittivat Pat Monahan, Espen Lind, Amund Bjørklund, Tor Erik Hermansen, ja Mikkel Eriksen sekä tuottivat Espionage ja Butch Walker, jotka vastasivat myös Trainin vuoden 2010 menestyskappaleen, Hey, Soul Sisterin tuottamisesta.


title: Mermaid

text: Digital Download


title: Burton Lane

text: Burton Lane (alk. Burton Levy, 2. helmikuuta 1912 New York – 5. tammikuuta 1997 New York) oli yhdysvaltalainen säveltäjä ja sanoittaja, joka tunnetaan parhaiten menestyneestä Broadway-musikaalistaan "Finian’s Rainbow".


title: Burton Lane

text: Burton Lane syntyi vuonna 1912 New Yorkissa ja jätti high schoolin kesken aloittaakseen uransa säveltäjänä. Hän työskenteli teini-ikäisenä sanoittaja Harold Adamsonin kanssa ja muutti 1930-luvulla Hollywoodiin säveltämään elokuvamusiikkia. Hän sävelsi musiikin noin 30 MGM- ja Paramount -yhtiöiden elokuvaan. Yksi hänen ensimmäisistä merkittävistä hiteistään oli kappale ”Everything I Have Is Yours” vuoden 1933 elokuvasta "Suurkaupungin tytär". Adamsonin lisäksi Lane teki yhteistyötä muun muassa Frank Loesserin ja Ralph Freedin kanssa.


title: Burton Lane

text: Vuonna 1947 Lane palasi New Yorkiin ja sai Broadwaylla menestystä säveltämällään musikaalilla "Finian’s Rainbow", jonka sanoitti E. Y. Harburg. Näytelmä kertoi rasistisesta etelävaltiolaisesta, jonka ihonväri muuttuu mustaksi. Säveltäjä Harold Arlen, jonka kanssa Harburg oli tehnyt musiikkia jo pitkään, kieltäytyi näytelmän säveltämisestä, koska piti aihetta ”liian poliittisena”. Lane suostutteli Harburgin muun muassa poistamaan lynkkauskohtauksen ja lisäämään huumoria poliittisen sanoman vastapainoksi. Francis Ford Coppola ohjasi näytelmästä elokuvaversion "Finianin sateenkaari" vuonna 1968.


title: Burton Lane

text: Hän jatkoi elokuvamusiikin säveltämistä MGM:lle, tällä kertaa yhteistyössä sanoittaja Alan Jay Lernerin kanssa. Heidän kappaleensa ”Too Late Now” elokuvasta "Kuninkaalliset häät" (1951) oli ehdolla Oscar-palkinnon saajaksi. Muita Lanen yhteistyökumppaneita 1950-luvulla olivat Dorothy Fields ja Ira Gershwin. Vuonna 1965 Lane teki Alan Jay Lernerin kanssa teatterimusikaalin "On a Clear Day You Can See Forever", joka jäi hänen viimeiseksi suuren menestyksen saavuttaneeksi produktiokseen. Burton Lane valittiin Songwriters Hall of Fameen vuonna 1972.


title: Burton Lane

text: Uransa loppuvuosina Lane toimi pitkään muun muassa ASCAPin johdossa. Hän kuoli New Yorkissa vuonna 1997.Lähde: Internet Broadway Database.Lähde: Allmovie.


title: Kesäleimu

text: Kesäleimu ("Phlox drummondii") on leimujen sukuun kuuluva yksivuotinen kasvilaji. Se on kotoisin Texasin seudulta Yhdysvalloista.


title: Kesäleimu

text: Kesäleimu on 20–40 senttimetriä korkea. Kukat ovat valkoisia, punaisen, sinisen tai liilan sävyisiä tai monivärisiä.


title: Kesäleimu

text: Kesäleimu viihtyy aurinkoisella tai puolivarjoisella kasvupaikalla kosteahkossa ja ravinteikkaassa maassa.


title: Kesäleimu

text: Kesäleimua käytetään koristekasvina puutarhoissa. Se soveltuu myös leikkokukaksi. Siihen kuuluvia lajikeryhmiä ovat "Phlox" Nana-, "Phlox" Grndiflora- ja "Phlox" Stellata-ryhmät. Muita lajikkeita ovat Brilliant ja Twinkle-lajikkeet. Suomessa taimet pitää esikasvattaa maalis-huhtikuussa.


title: Lielahden voimalaitos

text: Lielahden voimalaitos on Tampereen Sähkölaitoksen yhteistuotantovoimalaitos Tampereen Lielahdessa. Voimalaitoksen pääpolttoaine on maakaasu ja varapolttoaine kevyt polttoöljy. Laitos on otettu tuotantokäyttöön vuonna 1988. Sen sähköteho on 147 MW ja lämpöteho 160 MW.